Coca-Cola HBC Srbija otvorila konkurs za buduće menadžere | Info | Ekonomija\n18. januar, 16:58\nCoca-Cola HBC Srbija otvorila konkurs za menadžere 2 Podeli Podeli na facebook Podeli na twitter Podeli na viber Pošalji na mail\nCoca-Cola HBC Srbija otvorila konkurs za menadžere\n24.05.2018. / 17:34\nIzvor Promo 24.05.2018. / 17:34\nŽivimo u brzom i digitalnom vremenu, gde se i odluke i strategije donose brzo. Naravno, u tom okruženju bitno je da imamo odlične ljude na visokim pozicijama – mandžere!\nTo su ljudi koji su sa svojim zaposlenima izgradili odnos poštovanja i poverenja, oni koji imaju visoko razvijene interpersonalne veštine i sposobnost rada na različitim nivoima.\nMeđutim, za poziciju i veštine menadžere, brzo su se "uvezale" i neke zablude, poput sledećih:\nMenadžer je uvek fokusiran\nIstina je da menadžer zaista mora biti fokusiran, međutim, ukoliko njegov tim nije fokusiran i usmeren ka zajedničkom cilju, onda su šanse za uspeh minimalne. Dobar menadžer zna kako da motiviše zaposlene i "navede" ih da zajedno krenu ka cilju\nMenadžeri su rođeni kao lideri\nIma mnogo u tome ko je rođen sa ovakvim predispozicijama. Naravno, predispozicije ne moraju ništa značiti ukoliko se ovakva veština ne neguje i ne unapređuje.\nUpravo ovo zna i kompanija Coca-Cola HBC Srbija, koja u želji da "proizvede" najbolje menadžere već drugu godinu za redom, organizuje program koji ima za cilj da osnaži mlade, talentovane diplomce da započnu svoju karijeru, kao i da ih transformišu u sledeću generaciju lidera i menadžera.\nU pitanju je RISE management trainee program, vodeći program kompanije Coca-Cola HBC Srbija, koji spaja jedinstvene kvalitete i veštine praktikanata, a sve u kombinaciji sa veštim i brzim okruženjem, mentorstvom vrhunskih lidera i međunarodnom zajednicom. RISE program predstavlja rad sa punim radnim vremenom i traje dve godine, gde se polaznici postepeno upoznaju sa radom u FMCG industriji i radom u kompaniji poput Coca-Cole HBC Srbija.\n"Smatram da je RISE management trainee program odlična prilika za mlade koji imaju veliku želju da uče, rade i razvijaju se u korporativnom okruženju, uz veliku podršku kolega i mentora. Svoju karijeru započela sam u Coca-Cola Hellenic kompaniji, u odeljenju za kontrolu kvaliteta, gde trenutno osećam potpunu prednost dinamičnog i izazovnog poslovnog okruženja", reči su Nade Pejović, polaznice RISE programa.\nRISE management trainee namenjen je svim studentima četvrte godine, apsolventima, diplomcima, kao i polaznicima master studija akreditovanih Univerziteta u Srbiji.\nKonkurs za polaznike otvoren je u periodu od 24. aprila do 25. maja na https://riseprogram.rs/\n05.06.2018. / 04:41\nKoka Kola gde ljudi svaki mesec obnavljaju ugovor...pa čik ne dođi iz Turske sa godišnjeg ako smeš (drugar dobio otkaz tako, ajde dođi sutra, nemamo radnika, ali u Turskoj sam i da hoću nemogu par dana doći, aha ok...i nema produženja ugovora) živeli\n27.05.2018. / 20:25\n...nema šta da pročitaš normalno u ovoj državi...sipaj kokakolu u čašu sa sodabikarbonom pa češ videti "erupciju oduševljenja"...


49. Bemus: Ruski hor „Glinka“ na otvaranju - MediaSfera\nU Beogradu sutra počinju 49. Beogradske muzičke svečanosti (BEMUS), koje će u Kolarčevom narodnom univerzitetu otvoriti ministar kulture i informisanja Vladan Vukosavljević i čuveni ruski hor iz Sankt Peterburga „Glinka“. Zbog velikog interesovanja publike „Glinka“ je zakazao i drugi koncert u Beogradu, 12. oktobra u crkvi Svetog Marka, kazala je Nataša Ilić direktorka CEBEF-a u Skupštini grada.\nFakultet muzičke umetnosti obeležiće 80 godina postojanja sa dva koncerta. Tradicionalni koncert izvorne narodne muzike priređujemo u saradnji sa Katedrom za etnomuzikologiju u slikovitom prostoru Etnografskog muzeja. Neke od najvećih muzičkih zvezda današnjice su zakoračile na veliku koncertnu scenu upravo u okviru Bemusa, koji i ove godine pruža priliku mladim izvođačima da se predstave publici – najbolji studenti FMU imaće sopstveni celovečernji nastup u Svečanoj sali Skupštine grada.\nSlavni španski sopran Nurija Rial uz pratnju Edina Karamazova na gitari izvodiće dela španskih autora- iz pera Enrikea Granadosa, Manuela de Falje i Isaka Albeniza. Ovaj koncert održava se uz pomoć programa PICE španske državne agencije Acción Cultural Española, koja aktivno radi na širenju španske kulture.\nNa završnom koncertu Bemusa, uz Simfonijski orkestar RTS-a pod dirigentskom palicom Bojana Suđića., nastupiće i Jurij Revič, solista na violini. Ovaj talentovani mladić je sa samo 26 godina ostvario zavidnu karijeru i osvojio brojne nagrade – između ostalog, prestižnu nemačku nagradu Echo klasik za otkriće godine 2016. Kuriozitet je da će svirati na violini Stradivarius iz 1709. koju mu je ustupila Fondacija porodice Goh.\nTagovi49. BEMUS beograd Glinka hor Kolarčeva zaduzbina


Lavrov je napomenuo da razgovori o regulisanju interneta godinama traju, prenosi Tass.\n"Iz očiglednih razgloga, SAD nisu previše zainteresovane za ove razgovore. Zato, do sada, ovi razgovori nisu doneli opipljive rezultate, ali to pitanje ostaje aktuelno - vezano je za uspostavljanje univerzalnih propisa za sajber aktivnosti", rekao je šef ruske diplomatije, u govoru na Akademiji za javnu upravu u Minsku.\nLavrov je precizirao da Rusija trenutno promoviše dve inicijative o sajber bezbednosti - predlog rezolucije Generalne skupstine UN koji uključuje formulisanje pravila odgovorne sajber aktivnosti za sve zemlje i poziv zemljama da prihvate ova univerzalna pravila.\n"Drugi projekat se tiče uspostavljanja međunarodne konvencije o borbi protiv sajber kriminala", rekao je on.\nLavrov je istakao da većina zemalja podržava ruske inicijative u tom cilju, ali da neke zapadne kolege "uvek traže negativne strane", uprkos spremnosti Moskve "za obuhvatan i smislen dijalog".\n"Na primer, SAD nas optužuju za mešanje u njihove izbore i druge stvari, za zloupotrebu interneta, društvenih mreža i druge oblike sajber kriminala. Medjutim, mnogo ranije, Amerikanci su odbijali naše ponude da osnujemo stalnu bilateralnu radnu grupu za sajber bezbednost, u kojoj bi eksperti mogli da analiziraju sva pitanja i razloge za zabrinutost naše dve zemlje", rekao je Lavrov.\nOn je naveo i da je Nemačka nedavno otkazala bilateralne konsultacije o sajber bezbednosti.\n"Otkazali su sastanke jer su dobili informaciju o nekoj hakerskoj grupi Snejk koja napada vebsajtove ministarstava odbrane i spoljnih poslova Nemačke. Kada sam pitao kolegu, novog nemačkog ministra spoljnih poslova Hajka Masa, zašto su otkazali konsultacije, odgovorio je da nisu mogli da drže konsultacije odmah nakon što smo ih napali", rekao je ruski ministar.\nLavrov kaže da je prvi put tada čuo za tu hakersku grupu, i pita gde je dokaz da ona uopšte postoji.\n"Upravo je u tome problem - bilo da je reč o incidentu Skripalj, navodnom hemijskom napadu kod Damaska, incidentu s malezijskim "boingom"... Stav EU formira agresivna antiruska manjina, i u takvom okruženju moramo da radimo", zaključio je šef ruske diplomatije.


Xerox srebrno mastilo za štampanje na elektronskim pločama – Personal magazin\nNaučnici iz Xeroxovog istraživačkog centra u Kanadi izmislili su novu ’srebrnu’ boju koja omogućava štampanje na elektronskim sklopovima na plastiku, film ili tkaninu. Inovacija omogućava zamenu silikonskih čipova jeftinijom plastikom.…\nNaučnici iz Xeroxovog istraživačkog centra u Kanadi izmislili su novu ’srebrnu’ boju koja omogućava štampanje na elektronskim sklopovima na plastiku, film ili tkaninu. Inovacija omogućava zamenu silikonskih čipova jeftinijom plastikom.\nOvo otkriće znači da je sada moguće ispisivati elektronske sklopove na većem broju materijala po nižim cenama. Integrisani sklopovi se sastoje iz tri komponente – poluprovodnika, provodnika i izolatora, a oni se trenutno proizvode u skupim fabrikama za proizvodnju silikonskih čipova. Stvorivši revolucionarnu srebrnu boju za ispis provodnika, Xerox je razvio sva tri potrebna materijala potrebna za štampanje plastičnih sklopova. Naučnici iz Xeroxa su takođe poboljšali već pre proizvedenu boju za štampanje poluprovodnika i povećali njenu pouzdanost time što se sada molekule tačnije slažu u najbolju moguću konfiguraciju koja prenosi elektricitet.\nXerox srebrno mastilo za štampanje na elektronskim pločama was last modified: April 16th, 2010 by Redakcija\nistraživački centarsrebrno mastiloXerox


Energoprojekt Visokogradnja biće generalni izvođač radova za rekonstrukciju republičkog stadiona u Siktivakaru u Ruskoj Federaciji.\nVrednost ugovora u kome je investitor Republika Komi je 35 miliona evra, a rok za realizaciju projekta je januar 2021. godine.\nIsta kompanija biće generalni izvođač radova vrednih 22 miliona evra na izgradnji poslovne zgrade Delta Hedkvarter u Beogradu, a rok za realizaciju je 15 meseci.\nInvestitor je NBGP Properties iz Beograda. Rok za realizaciju je 15 meseci.\nKonzorcijum firmi Energoprojekt Visokogradnja, Energoprojekt Oprema i Empeks zaključili su i ugovor za izgradnju zgrade aneksa Centra kontrole letenja u Beogradu.\nInvestitor je Kontola letenja Srbije i Crne Gore, izgradnja aneksa sa tornjem koštaće 17,5 miliona evra a rok za realizaciju je 18 meseci.\nU prvom kvartalu ove godine vrednost izvedenih građevinskih radova povećana je za 24,4 odsto u odnosu na isti period prošle godine, što je doprinelo da sektor građevinarstva bude glavni pokretač rasta BDP-a, saopštilo je Ministarstvo gradjevinarstva, saobraćaja i infrastrukture.\nKomisija za zaštitu konkurencije (KZK) odobrila je koncentraciju na tržištu koja nastaje kupovinom JAT Tehnike od strane kompanije "Avia Prime" sa sedištem u Češkoj, objavila je KZK. Tako su stvoreni uslovi da se finalizuje postupak privatizacije JAT Tehnike za koju je najbolju ponudu od 10,29 miliona evra državi Srbiji dala češka Avia Prime.\nUKINUTE CARINE Turci odobrili SLOBODNU TRGOVINU sa Srbijom\nSRPSKI MED I NA KINESKO TRŽIŠTE Najveći pogon za proizvodnju krajem marta u Rači


Erdogan priznao poraz - Sputnjik Srbija\n22:49 25 Novembar 2020\n20:47 23.06.2019 (osveženo 20:49 23.06.2019) Preuzmite kraći link\nKandidat opozicione Republikanske narodne partije Ekrem Imamoglu pobedio je na današnjim izborima za gradonačelnika Istanbula, javila je televizija Si-En-En Turk, a prenosi Tanjug.\nImamoglu je osvojio 53,6 odsto glasova, pokazuju preliminarni rezultati, navodi Rojters.\nKandidat vladajuće AKP i bivši premijer Binali Jildirim priznao je poraz i čestitao Imamogluu pobedu na ponovljenim izborima u Istanbulu.\n„Čestitam mu i želim mu uspeh“, rekao je Jildirim.\n„Čestitam Ekremu Imamogluu koji je pobedio prema nezvaničnim rezultatima“, napisao je Erdogan na Tviteru.\nNa osnovu prebrojanih skoro svih glasova, Imamoglu vodi za više od 715.000 glasova, prenosi Rojters.\nEkrem Imamoglu, Redžep Tajip Erdogan, Istanbul, Turska\n22:30 Amerika se vraća: Globalizacija, oštrije protiv Rusije, zadatak Nemačkoj da pritisne Srbe...\n22:24 Vakcina „Astra zeneka“ pretrpela još jedan udarac: Efikasnija na mlađoj populaciji\n22:15 Šta kada banke „presuše“: Objavljeno upozorenje o profitabilnosti


Junker za humanitarnu pomoć zemljama koje primaju izbeglice\nBeta\t 22. oktobra 2015. 20:40\nPredsednik Evropske komisije Žan-Klod Junker izjavio je danas u Madridu da je neophodna humanitarna pomoć Evrope zemljama koje su suočene s talasom izbeglica, kritikujući neke zemlje Evropske unije (EU) što ne ispunjavaju svoje obaveze.\n“Izbeglička kriza s kojom se suočavamo neće se okončati do Božića. Kriza će trajati i treba da se tome prilagodimo”, rekao je Junker na skupu evropskih konzervativnih stranaka u Madridu.\nTaj skup se održava uoči mini samita u nedelju šefova država i vlada Austrije, Bugarske, Hrvatske, Nemačke, Grčke, Mađarske, Rumunije, Makedonije, Slovenije i Srbije. Taj skup će biti posvećen izbegličkoj krizi i sukobima u Iraku i Siriji.\n“U Evropi su nam potrebne osnovne ljudske vrednosti koje često zaboravljamo. Ne treba da dajemo obećanja, već da reagujemo jer je situacija hitna”, rekao je Junker.\nSkupu konzervativnih stranaka su se obratili predsednik Evropskog saveta Donald Tusk, nemačka kancelarka Angela Merkel i mađarski premijer Viktor Orban.


Radnik u magacinu - referent administracije… - Care & Repair d.o.o.\nRadnik u magacinu - referent administracije reklamacija\nNovi Beograd, Autoput za Zagreb 41i\nKompanija Care & Repair, sestrinska kompanija Tehnomanije i deo Roaming grupe, razvija se kao pouzdan partner i stabilan oslonac na koji se računa. Naša primarna delatnost je servis IT uređaja, bele tehnike i malih kućnih aparata, kao i obrada reklamacija za potrebe korisnika Tehnomanije.\nU potrazi smo za novim članovima tima na poziciji:\nRadnik u magacinu – referent administracije reklamacija (m/ž)\nTvoja zaduženja bi podrazumevala:\nPregled uređaja - provera stanja i kompletnosti\nPraćenje statusa uređaja u eksternim servisima u skladu sa procedurama\nAžuriranje promena kroz interni program\nIzrada dokumentacije za prenos robe između magacina i maloprodajnog objekta\nDobre veštine rada u MS Office-u\nKolege i radna atmosfera koji će doprineti da sa osmehom dolaziš i odlaziš sa posla\nUkoliko si zainteresovan/a biće nam drago da se prijaviš i postaneš deo tima!\nKompanija Care & Repair, sestrinska kompanija Tehnomanije i deo Roaming grupe, razvija se kao pouzdan partner i stabilan oslonac na koji se računa. Naša primarna delatnost je servis IT uređaja, bele tehnike i malih kućnih aparata, kao i obrada reklamacija za potrebe korisnika Tehnomanije. Temelje našeg poslovanja gradimo na ljudskim vrednostima i kao deo Roaming grupe postavljamo visoke standarde od samog početka, odlučno stremeći ka liderskoj poziciji u domenu pružanja servisnih…


Očekivani rezultati DS i SNS, uspeh socijalista | EurActiv Srbija\nOčekivani rezultati DS i SNS, uspeh socijalista\nOpšti izbori u Srbiji, održani 6. maja, potvrdili su pozicije Srpske napredne stranke (SNS) i Demokratske stranke (DS) kao stranaka sa najvećom podrškom među biračima, ali je na izborima najveći uspeh ostvarila koalicija okupljena oko socijalista, koja se pozicionirala kao treća politička snaga. Ta koalicija će zbog toga imati presudnu ulogu u formiranju vlade. Ovogodišnji izbori su uneli još jednu novinu u srpski parlamentarni život - Srpska radikalna stranka, nakon niza godina, najverovatnije neće biti predstavljena u parlamentu. Ostaje da se u narednim danima i nedeljama vidi koja će od dve najveće stranke formirati vladu, a na to će nesumnjivo uticati ishod drugog kruga predsedničkih izbora 20. maja. U drugi krug su ušli lideri SNS i DS Tomislav Nikolić i Boris Tadić koji, prema preliminarnim rezultatima, uživa blagu prednost u odnosu na lidera naprednjaka.\nUprkos nekim predviđanjima da izlaznost neće biti velika, na izbore je, prema podacima Republičke izborne komisije (RIK), na parlamentarne izbore izašlo 57,94% građana upisanih u birački spisak, a na predsedničke izbore 57,87%. U Srbiji pravo glasa imalo je 6.770.013 birača.\nOve godine je u javnosti pokrenuta inicijativa da se, zbog nezadovoljstva radom vlade ali i ponuđenim alternativama, listići poništavaju - ubacivanjem belih listića ili crtanjem i pisanjem po njima. Prema podacima RIK, na parlamentarnim izborima bilo je 4,36% nevažećih (belih) listića, a na predsedničkim 4,47%. U Beogradu ih je 5,5%, što znači da bi "prešli cenzus".\nRepublička izborna komisija saopštila je 7. maja da je po privremenim rezultatima parlamentarnih izbora sa obrađenih 97,51% biračkih mesta, koalicija "Pokrenimo Srbiju" koju prevodi Srpska napredna stranka osvojila 24,01% glasova ili 73 mandata, a koalicija "Izbor za bolji život" koju predvodi Demokratska stranka 22,07% glasova ili 67 poslaničkih mandata. Kako je saopšteno na konferenciji za novinare RIK, koalicija SPS-JS-PUPS osvojila je 14,54% glasova ili 44 mandata.\nDemokratska stranka Srbije osvojila je 7% ili 21 mandat, koalicija "Preokret" koju prevodi Liberalno demokratska partija 6,53% ili 20 mandata, Ujedinjeni regioni Srbije 5,51% ili 16 mandata, Srpska radikalna stranka 4,36%, a pokret "Dveri" 3,19%.\nSavez vojvođanskih Mađara osvojio je 1,77% ili pet poslaničkih mandata, Stranka demokratske akcije 0,72% ili dva mandata, manjinska koalicija "Svi zajedno" 0,64% ili jedan mandat i "Nijedan od ponuđenih odgovora" 0,59% ili jedan mandat.\nU Srbiji su 6. maja održani predsednički, parlamentarni i lokalni izbori. Predsednički izbori su raspisani ranije nego što je bilo planirano, pošto je predsednik Srbije Boris Tadić početkom aprila odlučio da skrati predsednički mandat kako bi se izbori održali istovremeno.\nNa izborima za predsednika Srbije učestvovalo je 12 kandidata, a na parlamentarnim izborima 18 izbornih lista, od kojih je šest manjinskih, dok je ukupno predloženo 3.065 kandidata za 250 poslaničkih mandata u Skupštini Srbije. Pravo glasa je imalo 6.770.013 birača.\nProgramski direktor Cesida Marko Blagojević rekao je ranije 7. maja da rezultati glasanja na predsedničkim i parlamentarnim izborima na Kosovu ne mogu značajno uticati na raspodelu mandata. "Glasovi na Kosovu ne mogu da naprave veliku pometnju jer ih nema mnogo, može da dođe do promena eventualno u jednom mandatu, jedna stranka da dobije mandat više, druga da izgubi, ali to je najdalje dokle može da ode uticaj glasova građana sa Kosova", rekao je Blagojević Radio televiziji Srbije.\nOd 107.687 birača na izbore na Kosovu je izašlo 30,13%, odnosno 32.442 građana, pokazuju podaci Republičke izborne komisije. Najviše glasova osvojila je koalicija koju predvodi Socijalistička partija Srbije koja je dobila 20,43% glasova. Druga po broju glasova bila je Demokratska stranka Srbije koju je podržalo 19,9% birača, a neznatno manje građana podržalo je Srpsku naprednu stranku (19,79%). Veći procenat glasova dobila je još Demokratska stranka koju je podržalo 17,41% glasača.\nPresudna uloga socijalista\nIako je osvojila oko 15% glasova, koalicija SPS-JS-PUPS se pozicionirala kao treća politička snaga u Srbiji. To joj je omogućilo da bude odlučujući faktor u formiranju vlade i dobre pregovaračke pozicije. "Možda se u Srbiji još ne zna ko će biti predsednik, ali se sigurno zna ko će biti premijer", izjavio je 6. maja uveče Dačić na konferenciji za novinare u izbornom štabu SPS.\nZa sada SPS-JS-PUPS drži sve opcije otvorenim. Dačić je najavio da će prvo razgovarati sa svojim dosadašnjim koalicionim partnerima - Demokratskom strankom o formiranju vlade, ali i da ne beži od razgovora sa Srpskom naprednom strankom. "Naš dogovor o tome koga bismo podržali u drugom krugu zavisi od toga ko će sa nama da razgovara o celokupnom dogovoru", rekao je Dačić i dodao da su socijalisti pouzdani partneri. On je rekao da će koalicija SPS-JS-PUPS voditi politiku koja će štititi nacionalne interese Srbije i njenih građana.\nPodrška koalicije okupljene oko socijalista neće, međutim, biti dovoljna za formiranje vlade ni naprednjacima ni demokratama, pa će dve vodeće stranke morati da uzmu u obzir i druge manje partnere.\nZa sada nije izvesno kada će pregovori o formiranju vlade početi. Tadić je ocenio da će ishod predsedničkih izbora odrediti izgled buduće vlade, dok je Nikolić izjavio da od 7. maja očekuje pregovore sa drugim strankama o formiranju nove Vlade Srbije. Oba kandidata su rekla da očekuju da će pobediti u drugom krugu predsedničkih izbora.\nProgramski direktor Cesida Marko Blagojević je kazao da veruje da nova vlada neće biti formirana do 20. maja, ali da će do drugog kruga predsedničkih izbora biti postignuta načelna saglasnost o budućoj vladajućoj koaliciji.\nTadić i Nikolić treći put u trci za predsednika\nBoris Tadić i Tomislav Nikolić po treći put će se 20. maja naći u drugom krugu predsedničkih izbora. Oni su bili rivali i na izborima 2004. i 2008. godine, a oba puta je Tadić pobedio Nikolića u drugom krugu. Obojica kandidata su na izborima 6. maja osvojili manje glasova nego pre četiri, odnosno pre osam godina.\nRepublička izborna komisija (RIK) objavila je 7. maja da je, prema privremenim rezultatima na 25,98% obrađenih biračkih mesta, Tadić dobio 24,81%, a Nikolić 24,71%, dok je, prema konačnoj proceni CeSID-a, Tadić je osvojio 26,7%, a Nikolić 25,5% glasova.\nKoalicija oko Socijalističke stranke Srbije je i na predsedničkim izborima ostvarila dobar rezultat, pošto je njen kandidat Ivica Dacicć sa osvojenih 15% treći po broju osvojenih glasova.\nLokalni izbori u senci opštih izbora\nLokalni izbori u Srbiji su bili regularni i zadovoljavajući, ali su bili u senci parlamentarnih i predsedničkih izbora, izjavili su 7. maja predstavnici delegacije Kongresa lokalnih i regionalnih vlasti Saveta Evrope koji su posmatrali izbore na lokalnom nivou.\nPrema preliminarnim podacima, demokrate su osvojile najviše glasova na izborima za Skupštinu grada Beograda, sledi koalicija okupljena oko naprednjaka, zatim koalicija okupljena oko socijalista, lista Preokret je blizu cenzusa, a radikali ispod cenzusa. Na izbore je u Beogradu izašlo 55,54% birača.\nLista Izbor za bolji Beograd Dragan Đilas osvojila je 36,14% glasova, saopštila je 7. maja Gradska izborna komisija na osnovu podataka sa 11,6% biračkih mesta. Prema tim rezultatima, izborna lista koju predvodi aktuelni gradonačelnik trebalo bi da osvoji 52 mandat u Skupštini Grada od ukupno 110 odborničkih mesta.\nUz podršku 24,3% izašlih birača, druga je lista Pokrenimo Beograd Tomislav Nikolić koja bi trebalo da osvoji 35 mandata. Lista Ivica Dačić SPS-PUPS-JS prema dosadašnjim podacima ima podršku 9,59% birača što je dovoljno za 13 odborničkih mesta. Cenzus prelazi i DSS koji bi trebalo da ima 10 mandata uz glasove 7,59% izašlih birača.\nPrema nepotpunim rezultatima, na lokalnim izborima u Novom Sadu najviše glasova osvojila je koalicija oko Demokratske stranke, 18,7%, rečeno je agenciji Beta u Gradskoj izbornoj komisiji .Na drugom mestu je Liga socijaldemokrata Vojvodine sa 16,64%, a na trećem koalicija oko Srpske napredne stranke sa 16,1% osvojenih glasova.


Sledite ove jednostavne korake i čeka vas pozitivan ishod: DOBIĆETE SVE ŠTO ŽELITE ZA SAMO 24 SATA! | Vestinet.rs\nPočetna ŽIVOT\tSledite ove jednostavne korake i čeka vas pozitivan ishod: DOBIĆETE SVE ŠTO ŽELITE ZA SAMO 24 SATA!\nSledite ove jednostavne korake i čeka vas pozitivan ishod: DOBIĆETE SVE ŠTO ŽELITE ZA SAMO 24 SATA!\nKada čitate o Zakonu privlačenja, možda vam čini da će biti potrebni meseci ili godine da manifestujete sve što želite.\nAko sledite ovaj jednostavan vodič, možda ćete dobiti tačno ono šta želite u roku od 24 sata – ili čak manje.\nKorak 1: Izaberite ono što želite da manifestujete\nKada pokušavate da manifestujete nešto za samo 24 sata, takođe morate odabrati nešto za šta verujete da se može manifestovati za jedan dan.\nNa primer, nema smisla reći da želite započeti novi posao u roku od 24 sata, osim ako zaista ne verujete da možete postići taj cilj sljedećeg dana.\nMeđutim, možete verovati da ste u stanju uspešno manifestovati sledeći korak u svom putovanju prema novom poslu u jednom danu, u tom slučaju to možete postaviti kao svoj cilj. Kada odaberete nešto što želite manifestirati, zapitajte se sljedeća pitanja:\n– Želim li to zaista, u srcu srca?\n– Kako ću imati koristi od toga?\n– Kada razmišljam o tome, osećam li se dobro?\n– Zašto je to dobro za mene i za druge?\nKorak 2: Rešite se stvari koje vam stoje na putu\nNažalost, skoro uvek postoji nešto što stoji na putu prema uspehu. Ovo ne treba da vas zaplaši, ovo je samo deo celog procesa manifestacije.\nPazite na ove tri najčešće prepreke:\n– Negativna uverenja/razmišljanja\n– Toksični ljudi\n– Ljudi koji ne veruju u vas, uvek vas kritikuju\n– Biranje trenutka\nKorak 3: Zamislite vizuelno ono što želite da manifestujete\nVerovatno već znate osnove vizualizacije i sigurno ste isprobali te tehnike nekoliko puta. U trenutnoj potrazi za manifestacijom, počnite tako što ćete otići negde gde je tiho i privatno i provedite bar minut zamišljajući ono što želite.\nFokusirajte svu vašu energiju i koncentraciju na ono što želite i privucite sva dobra osećanja vezane za predmet ili ishod da se pojave u vašem srcu.\nDodajte onoliko detalja koliko možete, ali ne pokušavajte zamisliti kako će tačno stvar ili ishod postati vaš – umesto toga, skoncentrišite se isključivo na krajnji rezultat primanja onoga što želite.\nNe razmišljajte o načinu na koji će se manifestovati željeni cilj ili ishod i ne pokušavajte videti da vam dolazi putem neke posebne osobe ili sredstava. Vaš fokus treba da bude krajnji rezultat.\nKorak 4: Preduzmite korake da manifestujete ono što želite\nOstatak vašeg dana možete provesti uobičajeno. Nakon što ste završili korake 1 i 2, kao što je gore opisano, samo čekate ono što želite da se pojavi.\nMeđutim, ako osetite potrebu da učinite nešto specifično – bilo da ona odmah ima smisla ili da je više intuicija koja se temelji na čežnji – razmotrite vaš poriv.\nAko ustanovite da niste dobili rezultat koji želite u roku od 24 sata ili manje, vratite se na prva dva koraka i prođite ponovo kroz njih.\nPonekad, zapisivanje onoga što želite može dati Svemiru dodatni podsticaj da se pokrene vaša manifestacija. Postoje neki uobičajeni razlozi zašto ne možete brzo manifestovati željeno.\nPosebno razmotrite jeste li sumnjali u proces – možda ne verujete da ćete dobiti ono što tražite jer mislite da to niste zaslužili ili možda sumnjate može li se to manifestovati pomoću Zakona privlačenja?\nBilo kakva negativna osećanja (npr. anksioznost, briga, bes i sumnja) ili negativna uverenja mogu sprečiti razvijanje željenog ishoda.\nKorak 5: Prepoznajte i cenite\nPremda ovaj poslednji korak možda neće izgledati tako značajan na prvi pogled, zapravo može učiniti mnogo, može oblikovati vaš potencijal manifestacije u budućnosti.\nU osnovi, ključna misao je da treba u potpunosti da ceniti ono što ste jednom postigli. Može se lako zaboraviti da ste zatražili ono što ste primili, stoga preduzmite proaktivne korake kako biste to sprečili.\nVratite se na ono što ste pre mislili i osećali kada ste vizualizovali željeni predmet ili ishod i povežite ta iskustva s novim doživljajem da imate ono što želite.\nRazmislite o materijalnom dokazu da su te misli stvari i da razmišljanje na određeni način može stvoriti konkretne promene u svetu oko vas.\nŠto više povezujete i naglašavate to, to ćete biti bolji u budućnosti (jer ćete zameniti negativna, ograničavajuća uverenja i sumnje sa sigurnijim, pozitivnim mislima i osećanjima).\nŠef obezbeđenja Ratka MLADIĆA: Dva muslimana držala su generala na nišanu, bilo je GOTOVO!\n24 godine nema rešenja ubistva novinarke, Dade Vujasinović!


Koji je Partizanov sledeći potez posle rastanka sa Belom? Novo ime u igri, Lučić mu je sigurno pričao o Partizanu (video)\nIzvor: Sportske.net, 12.Nov.2019, 01:13\nZa sadasamo na nivou spekulacija, ali...\nPartizan je i dalje u potrazi za pojačanjem na bekovskim pozicijama koje se najavljuje još od početka sezone.\nNajpre se pominjao Gaudlok, a onda je izbor pao na Džejmsa Bela, koji je već bio priključen ekipi pred meč sa Venecijom.\nMeđutim, Bel je naknadno ''pao'' na lekarskim pregledima, pa u crno-beli odustali od potpisivanja ugovora sa Amerikancem.\nPotraga za pojačanjem se nastavlja, crno-beli žele što pre da reše to pitanje, a danas se pojavila nezvanična informacija da bi to mogao da bude bivši košarkaš Bajerna i Albe Redži Reding, koji je u dresu Bajerna igrao i sa bivšim...\nCrno-belima treba igrač na spoljnim pozicijama...Izgledalo je u jednom trenutku da je dogovor Partizana i Džejmsa Bela završena stvar, ali Amerikanac nije prošao lekarske preglede pa do potpisa ugovora nije ni došlo. Crno-beli su i dalje u potrazi za pojačanjen na spoljnim pozicijama...Novo ime...


Delegacija Mašinskog fakulteta u poseti Inženjerskom centru ZF u Pančevu – VESTI Mašinskog fakulteta\nPredstavnici Mašinskog fakulteta Univerziteta u Beogradu nedavno su posetili kompaniju ZF Srbija u Pančevu, gde su imali priliku da obiđu najsavremeniji inženjerski centar i upoznaju se s visoko inovativnim proizvodima divizije E-mobilnosti koji se razvijaju i testiraju u tom centru.\nZF Srbija je u sredu ugostila visoku srpsko-nemačku delegaciju, koja je boravila u radnoj poseti ovoj kompaniji u okviru koje je organizovan i obilazak istraživačkog centra koji zapošljava blizu 100 inženjera različitih profila.\nPored visoke srpsko-nemačke delegacije, u kojoj su bili predsednik Srbije Aleksandar Vučić, rukovodilac istraživanja i razvoja e-divizije ZF-a Otmar Šarer, direktor ZF Srbija Milan Grujić i ambasador Nemačke u Srbiji Tomas Šib, obilasku istraživačkog centra, kao gosti kompanije ZF, prisustovali su i predstavnici Mašinskog i Elektrotehničkog fakulteta.\nU delegaciji Mašinskog fakulteta bili su prof. dr Radivoje Mitrović, aktuelni dekan, prof. dr Vladimir Popović, novoizabrani dekan i prof. dr Marko Miloš, mentor Formula student tima „Drumska strela“, koji se bavi projektovanjem i izradom trkačkih vozila klase Formula student i čiji je generalni sponzor upravo kompanija ZF Srbija.\nVučić: Važna saradnja ZF s Mašinskim fakuletom u Beogradu\nPosle obilaska inženjerskog centra predsednik Srbije Aleksandar Vučić je izjavio da će Srbija zajedno s nemačkim partnerima stvarati budućnost evropske automobilske industrije. „Hibridni volvo i električni mercedes koje sam video ne bi postojali bez učešća Srbije, jer oba pogonska motora dolaze iz Srbije“, rekao je on.\nIstakao je da je važno to što ZF sarađuje sa Tehničkom školom u Pančevu i Mašinskim fakultetom u Beogradu i ponovo ukazao na značaj dualnog obazovanja.\nPodsetio je da su zemlje poput Nemačke, Austrije i Švajcarske uspešnije od drugih upravo zbog dualnog obrazovanja i poručio da i Srbija mora da ide tim putem, ukoliko želi da uhvati korak sa svetom. „To je ono što dovodi razvojne kompanije u zemlju“, rekao je on.\n„Nadam se da će ZF nastaviti ulaganje u Srbiju, a mi ćemo uvek biti tu da pomognemo“, rekao je Vučić i naveo da se ponosi time što je država novcem i na druge načine pomogla ubrzanju razvoja projekata u kompaniji ZF Srbija.\nNemačka kompanija ZF (Cet-Ef) otvorila je polovinom 2019. godine, u Severnoj poslovnoj zoni u Pančevu, fabriku za proizvodnju auto-delova i komponenti za auto-industriju. U drugoj fazi ulaganja ZF je opredelio dodatna sredstva u iznosu od 35,6 miliona evra za izgradnju i opremanje ZF inženjerskog centra Pančevo.\nZF Srbija inženjerski centar Pančevo obuhvata 3000 m2 kancelarijskog i konferencijskog prostora i test centar od 3600 m2, a u njemu trnutno radi blizu 100 inženjera iz Nemačke i Srbije. Multidisciplinarni inženjerski tim, u ovom razvojnom centru bavi se razvojem sistema novih proizvoda divizije e-mobilnosti, dizajnom električnih motora, pogona sa električnom vučom, razvojem pogonskih osovina, te softverskom kalibracijom, testiranjem i validacijom.\nU sklopu test centra, u koji je uloženo 20 miliona evra savremene opreme za testiranje, nalazi se 16 prostorija za ispitivanje i verifikaciju električnih mašina, te ispitivanje izdržljivosti i performansi u aktivnom i pasivnom režimu rada, kao i validacija celokupnog sistema.\n« DualEdu projekat ispunio misiju – Dualne studije od jeseni i u Srbiji\nSnižene cene knjiga u izdanju Mašinskog fakulteta »


Naslovna Info Srbija Srbija zakoračila u energetsku tranziciju\nRazvijaju se projekti elektrana, solarnih, termalnih, na biomasu i gas\nBEOGRAD: Usvajanjem seta energetskih zakona, Srbija je praktično zakoračila u energetsku tranziciju. To podrazumeva ulaganja u zelenu energiju i konkurenciju na tržištu čiste energije, što bi trebalo da obezbedi i povoljnije cene. U zelenu ekonomiju uključeni su i privreda i građani.\nNajviše je do sada uloženo u energiju vetra – 730 miliona evra: imamo osam vetroparkova, dva se grade, a novi najavljuju. Razvijaju se projekti elektrana, solarnih, termalnih, na biomasu i gas.\nSa novoformiranim „Udruženjem za obnovljivu energiju Srbije“ potpisan je sporazum koji će ubrzati ulaganja.\n„Da postignemo i dostignemo našu viziju. A naša vizija je najmanje 40 procenata proizvedene električne i toplotne energije iz obnovljivih izvora energije do 2040. godine. Ovaj protok znači i poziv investitorima“, rekla je Zorana Mihajlović, ministarka rudarstva i energetike.\n„Osim povećanja udela obnovljive energije mi ćemo zajedno raditi na edukaciji građana i na promociji zelene energije“, kaže Danijela Isailović, direktorka „Udruženja obnovljivi izvori energije“.\n„Oni donose i standarde Evropske unije. A zato je to važno? Zato što Srbija radi sve da uđe u Evropsku uniju. I jeste na evropskom putu, a jako važna oblast za njeno pristupanje je svakako oblast klimatskih promena i energetike i zelene ekonomije“, rekao je Kuna Adam, ambasador Belgije u Srbiji.\n„Proleće 2021. donelo je mnoge promene u Srbiji, ne mislim na kovid. EBRD je primetio da se desio jedan veliki klik – pomak. A taj klik je zapravo bio promena brzine Srbije. Za one koji još koriste manuelni proces u vožnji automobila, Srbija je svoju brzinu prebacila u četvrtu. A sa usvajanjem paketa novih zakona, napravila je ogroman korak napred“, kaže Žužana Hargitai, direktorka EBRD za Zapadni Balkan.\nPovećanje udela obnovljive energije i unapređenje energetske efikasnost ključni su za otvaranje poglavlja 15 o energetici u procesu evrointegracija.\nPogledaj: Lider u zagađenosti\nPrethodni tekstDobar odziv Roma za imunizaciju protiv korona virusa u opštini Bač\nSledeći tekstOK Warriors: Veliki uspeh mladih odbojkašica


StartUp takmičenje na Spark.me konferenciji : Nadlanu.com\nStartUp takmičenje na Spark.me konferenciji\nObjavljeno 4. jul 2013. / 12:29:42\n“Pored edukativnog dijela, odnosno predavanja vrhunskih regionalnih i svjetskih stručnjaka, na Spark.me konferenciji predstaviće se StartUp-ovi iz cijele regije, a najbolji kojeg izabere žiri dobija priliku da svoj projekat predstavi u Njujorku u maju 2014. godine u Aleji preduzetnika u okviru “TechCrunch Disrupt Startup Alley 2014”. Ovo je odlična prilika za sve iz cijele regije koji imaju ideju u koju vjeruju i koji žele da svoj projekat pretvore u stvaran biznis”, istakla je Nataša Đukanović, direktorica marketinga kompanije doMen d.o.o. koja je organizator konferencije.\nAleja preduzetnika u Njujorku je izložbeni prostor za potencijalno uspješne projekte i kompanije, koju posjećuju vodeći američki i svjetski investitori, kao i opšta javnost i jedna je od najvećih prilika da se na najbolji način predstavi projekat, odnosno biznis ideja, potencijalnim investitorima i stupi u kontakt sa ljudima koji mogu pretvoriti projekat u ostvarenje sna, odnosno uspješan posao.\nSpark.Me StartUp takmičenje je fokusirano na inovaciju, raznovrsnost, snagu ideje, potencijal StartUpa, mogućnost razvoja i strategiju implementacije. Učešće omogućava pristup savjetnicima, mentorima, radionicama, serijskim preduzetnicima i mreži investitora i eksperata iz industrije.\nZABRANJENO IM UČEŠĆE NA MEĐUNARODNIM TAKMIČENJIMA: Uvedene…\nDESETINE DISKVALIFIKOVANE ZBOG UPOTREBE BOTOKSA: U…\nSEDAM ŠTETNIH REČENICA: Roditeljske greške narušavaju odnos…\nSvi oni koji žele iskoristiti ovu priliku, svoje prijave za StartUp takmičenje mogu poslati do 10. septembra. Više informacija o uslovima takmičenja i procesu selekcije možete pronaći na www.spark.me/startup.\nDeset StartUp projekata koji prođe prvu selekcijsku fazu će biti prezentovani na Spark.me konferenciji. Žiri od tih deset projekat bira najbolju ideju koja će dobiti priliku da svoj san ostvari sa investitorima iz Njujorka.\nViše o konferenciji Spark.me možete saznati na www.spark.me


Afera „državni udar“ u Crnoj Gori: Laptop ne može u sud, prekinuto razmatranje presuda - 10.09.2020, Sputnik Srbija\nAfera „državni udar“ u Crnoj Gori: Laptop ne može u sud, prekinuto razmatranje presuda\nApelacioni sud u Podgorici ponovo je prekinuo razmatranje žalbi u predmetu „državni udar“, a nakon što je jedan od članova odbrane optuženih podneo zahtev za... 10.09.2020, Sputnik Srbija\nsvet, vesti, afera državni udar u crnoj gori, crna gora, region\n11:33 10.09.2020 (Osveženo: 03:59 26.08.2021)\nApelacioni sud u Podgorici ponovo je prekinuo razmatranje žalbi u predmetu „državni udar“, a nakon što je jedan od članova odbrane optuženih podneo zahtev za izuzeće sudije Vesne Medenice, predsednice tog suda.\nPredlog je usledio nakon što je sudija pročitao rešenje Medenice da se advokatima zabrani upotreba laptop računara na sednici veća Apelacionog suda.\nPredlog je podneo advokat Miroje Jovanović, branilac jednog od lidera Demokratskog fronta Andije Mandića.\nAdvokat Jovanović je ponovo danas predložio da im se omogući upotreba računara i predložio da se o izuzeću Medenice odluči na Opštoj sednici Vrhovnog suda Crne Gore.\nRekao je da je upotreba laptop računara dozvoljena u svim državama članicama Saveta Evrope.\nU Apelacionom sudu se razmatraju žalbe na presudu u slučaju „državni udar“ u kojem su Mandić i Knežević, kao i grupa srpskih i ruskih državljana osuđeni na skoro 70 godina zatvora zbog navodnog pokušaja puča na dan prošlih parlamentarnih izbora 2016. godine.\nKako se podseća, Viši sud je prvostepenu presudu doneo 9. maja prošle godine, a proces pred Apelacionim sudom je odlagan zbog epidemije virusa korona.\nPrema prvostepenoj presudi, optuženi Rusi Eduard Šišmakov i Vladimir Popov terete se da su tokom 2016. u Crnoj Gori, Srbiji i Republici Srpskoj formirali kriminalnu organizaciju koja je planirala da se na dan parlamentarnih izbora 16. oktobra 2016. godine, sukobi sa crnogorskom policijom i nasilno zauzme Skupštinu Crne Gore, te otme ili ubije tadašnjeg premijera Mila Đukanovića, prenosi Tanjug.\nZa krivična dela stvaranje kriminalne organizacije i pokušaj terorizma Šišmakov je osuđen na 15 godina zatvora, a Popov na 12. Zbog navodnog članstva u ovoj organizaciji lideri Demokratskog fronta Andrija Mandić i Milan Knežević osuđeni su na po pet godina zatvora.\nDržavljanin Srbije i bivši komandant žandarmerije Bratislav Dikić dobio je osam godina, a još dvojica državljana Srbije Predrag Bogićević i Nemanja Ristić po sedam.\nBranka Milić, koja je osuđena na tri godine zatvora, krajem novembra 2018. pobegla je sa suđenja i utočište našla u Ambasadi Srbije u Podgorici, gde se i danas nalazi.\nDragan Maksić dobio je godinu i devet meseci, dok su Srboljub Đorđević i Milan Dušić osuđeni na po godinu i po a Kristina Hristić uslovno na dve godine.


Istorijski dan za srpski fudbal: Superliga još tri godine na Areni, Telekom uz FSS! - 24sedam Istorijski dan za srpski fudbal: Superliga još tri godine na Areni, Telekom uz FSS! - 24sedam\nArena kompletirala "drim tim"\n24sedam/ Katarina Mihajlović\nIstorijski dan za srpski fudbal! Telekom Srbija, Arena Channels Group i Fudbalski savez Srbije potpisali su danas ugovor o sponzorstvu, koji garantuje da će se najbolji srpski fudbal i dalje gledati isključivo na kanalima TV Arena sport.\nSvečanom činu u hotelu “Hilton” prisustvovali su generalni direktor Telekoma, Vladimir Lučić, vršilac dužnosti predsednika Fudbalskog saveza Srbije, Nenad Bjeković, selektor “orlova” Dragan Stojkvić i generalni direktor Arena Channels Group, Nebojša Žugić.\nSvečano potpisivanje ugovora u Beogradu okupilo je vrhušku domaćeg fudbala i niko od njih nije krio zadovoljstvo.\n– Telekom Srbija je godinama pomagao klubove u Srbiji, a sada smo otišli korak dalje i potpisali ugovor sa Fudbalskim savezom Srbije, koji nam mnogo znači. Naša kompanija i TV Arena sport mnogo pažnje polažu na domaći sport, jer je on osnova svega i nadam se da će ovo biti značajno da se krene napred i krene sa velikim uspesima i na klupskom i na reprezentativnom planu – rekao je generalni direktor Telekoma Vladimir Lučić.\nArenin “drim tim”\nDirektor Arena channels group Nebojša Žugić bio je presrećan i istakao je velike želje svih.\n– Svi znamo da je ugovor sa FSS deo naše strategije popularizovanja domaćeg sporta. Mi smo prošle godine pokrenuli multiprenose u emisiji “Kao nekad”. Onda smo omogućili svim navijačima da svoje ljubimce gledaju svaki meč, iz kola u kolo, a ne kao do tada, kada bi se suočavali sa našim najvećim ekipama. Uz sve to u emisijama imamo pregled kola, stručne analize, brojne goste, što sve zajedno stvara jednu lepšu sliku i utiče na podizanje interesovanja za naš fudbal. Naravno, u planu nam je kupovina nove opreme kako bi prenosi bili kvalitetniji. U saradnji smo sa FSS oko uvođenja VAR sistema, što će opet na svoj način popularizovati fudbal. Takođe, obezbedili smo prenose mečeve Uefa takmičenja – rekao je Žugić, a onda nastavio:\n– Nadam se da ćemo imati najmanje tri kluba u UEFA takmičenjima i da ćemo ih gledati na našim kanalima . Dakle, ovim ugovorom mi smo kompletirači naš “drim tim” ili, na srpskom rečeno, tim snova, jer ćemo gledati na Areni i Seriju A, i La ligu, i francusku ligu, UEFA takmičenja i domaću ligu koja po gledanosti uopšte ne zaostaje za ostalim evropskim takmičenjima. Zahvaljujem našoj matičnoj kompaniji Telekomu Srbija na podršci koju nam pružaju i razumevanju za važnost kvalitetnog sadržaja na nasim kanalima. Nadam se da mi niko neće zameriti kad kažem da je Vlada Lučić u oblasti telekomunikacija ono što je Piksi u našoj reprezentaciji. On je naš selektor. Uz ogromnu pomoć koju predsednik Srbije Aleksandar Vučić i Vlada Srbije daju za razvoj srpskog sporta, s pravom očekujemo da rezultati budu respektabilni. Selektoru Stojkoviću čestitam početak rada sa selekcijom, uz želju da mu se ostvare sve zamisli i da obraduje našu naciju. Srbija već ima najboljeg tenisera i košarkaša, a ja se nadam da će dobiti i najboljeg fudbalera – rekao je Žugić.\nSelektor Dragan Stojković Piksi ocenio je da je saradnja sa državom pravi potez.\n– Zadovoljstvo mi je što prisustvujem istorijskom trenutku za srpski fudbal, i što je FSS, i srpski fudbal uopšte, izabrao državu Srbiju za partnera, jer neka iskustva kažu da vrhunski sport postiže najbolje rezultate kada se osloni na državu i njene institucije. Ovo je tek početak, verujem da ćemo iz ovoga izaći jači i spremniji da se nosimo sa najboljima na svetu – kazao je Stojković.\nZamenik predsednika FSS, sa ovlašćenjima predsednika, Nenad Bjeković podsetio je da je ovo najveći ugovor u istoriji srpskog fudbala.\n– Zadovoljstvo mi je da prisustvujem ovom istorijskom trenutku, jer nikad u srpskom sportu nije potpisan veći ugovor o sponzorstvu od današnjeg. Srećni smo što je najveći brend Srbije prepoznao našu nameru da srpski fudbal učinimo boljim i na tome smo im neizmerno zahvalni. Od ugovora sa Arena Sport Tv očekujemo da svojim profesionalizmom doprinesu promociji našeg fudbala, kako u zemlji, tako i u inostranstvu.\nAko nećete vakcinu onda će vam PCR biti ulaznica za kafiće i restorane?\n#Dragan Stojković Piksi #Fudbalski savez Srbije #superliga #Telekom Srbija #tv arena sport\nKanadski premijer pred velikim izazovom: Mora da raspiše izbore, a brine ga jedna stvar\nLavice bez straha napadaju Amerikanke: Istrajnost, borbenost i energija, Srbija nema šta da izgubi\nPlan za predstojeću školsku godinu: Kako će izgledati nastava i da li će maske u učionicama biti obavezne?\nVoće čijom cenom nisu svi zadovoljni, a postoji i ogroman problem: Ljudima se ne isplati da rade!\nImala je upalu pluća i od tada je promenila navike: Tamara Milutinović o zdravlju i mršavljenju\nLudnica u Mostaru, ceo grad se šiša na ćelavo: Velež pobedio Srbina, bivšeg trenera Zvezde (VIDEO)


Grenland: Na teritorij američke baze pao veliki meteor, nijedan objekat nije oštećen -- Vatra na nebu -- Sott.net\nPon, 06 Kol 2018 12:52 UTC\nNa teritoriju avio-baze na Grenlandu u noći 25. jula pao je meteor. Veliki svemirski objekat je prošao kroz slojeve atmosfere i izazvao udarne talase čija se snaga može uporediti sa taktičkom nuklearnom municijom, piše list "Militari tajms".\nSituaciju dodatno začinjava i činjenica da je avio-baza "Tal" jedan od ključnih elemenata američkog sistema upozorenja o raketnom napadu, a senzori tog kompleksa nisu otkrili objekat koji doleće do avio-baze.\nBez obzira na to što je objekat koji je pao na avio-bazu bio registrovan još u svemiru, američka vojska nije mogla tačno da kaže kada će meteor da padne na zemlju. Kako se navodi, u trenutku kada je meteor pao na površinu i sistem za posmatranje svemirskog prostora i svi sistemi praćenja avio-baze radili su normalno.\nBez obzira na to što vojska ocenjuje da je snaga svemirskog "punjenja" bila dve kilotone, nijedan objekat u bazi nije oštećen.


Ako želite kupatilo koje će se razlikovati od ostalih, razmislite o ugradnji kade koju su dizajnirali Claudia Danelon and Federico Meroni.\nElegantna linija crne kade je u kontastu sa monolitnim blokom o koju je konzolno okačena. Iako deluje kao nemoguće rešenje, inteligentnim sistemom oslanjanja ova kada je maksimalno stabilna. Dimenzije kade su 185 x 109 x 60 cm a blok na koji je oslonjena je veličine 245 x 80 x 45 cm.\nJajolika kada najbolje se koristi u modernim kupatilima sa prozorima od poda do plafona kao što je prikazano na slici. Kako bi se ova kada uklopila u naša domaća skučena kupatila ne možemo ni da predpostavimo.\n#djakuzi #gradnja #kada #kupatilo #tus kabine\nArhitekte traže da se obustavi gradnja Beograda na vodi


Prošlog meseca najavljivana, najsvežija i najozbiljnijia uzdanica Nokije – N900, stigla je ovih dana i do naše redakcije. Ovaj Nokia smartphone opremljen je ARM Cortex-A8 procesorom, doalzi sa 1 GB radne emorije i ugrađenih 32 GB prostora za čuvanje pdoataka koje dodatno moguće proširiti sa microSD memorijskim karticama. Ekran osetljiv na dodir je zaista fantastičan sa rezolucijom od 800×480 piksela, a naravno poseduje i ugrađenu kamera od 5 megapiksela koji skriva klizni poklopac na poleđini.\nTu su još WiFi, HSDPA, te A-GPS, a ono što je najaznimljivije je da operativni sistem po svojim korenima veoma blizak Google Androidu. Naime, operativni sistem na N900 zasnovan je Linuxu i zove se Maemo 5, koju u paru sa pomenutim moćnim procesorom i memorijom pruža sjajan korisnički doživljaj.\nKao što je i očekivano, dizajn, izbor materijala i završa obrada s u na zavidnom nivou, a koncepcijski radi se o candybar slajder telefonu sa punom izvlačećon QWERTY tastaturom, sa tasterima raspoređenim u tri reda.\nViše slika u Flickr galeriji\nKakv je interfejs i doživljaj može da posvedoči sledeći video:\nDuke Nukem 3D na Nokia N900\nTags A-GPS, HSDPA, Linux, Maemo 5, N900, Nokai, Nokia N900, WiFi Author Goran Aničić\nPrevious Previous post: Novosađani u kulturnom nokdaunu\nNext Next post: The Save Saab Song\nNakon VIP mobile koji je u Srbiju krajem prošle godine doneo BlackBerry uređaje i širok spektar poslo...\nCategories Politika, VideoPosted on 3. December 2008\nFacebookeri vs. Ivo Sanader\n1 Comment on Facebookeri vs. Ivo Sanader


Za manje od 24 časa 2,3 miliona prijavljenih građana za 100 evra - Dnevnik Juga\nPočetna / Opštine / Bojnik / Za manje od 24 časa 2,3 miliona prijavljenih građana za 100 evra\nZa manje od 24 časa 2,3 miliona prijavljenih građana za 100 evra\nZa manje od 24 časa prijavilo se čak 2,35 miliona građana za jednokratnu pomoć od 100 evra.\nGrađani, će osim elektronski, moći da se prijavljuju za 100 evra i preko kol-centra, koji sutra počinje sa radom i traje do 5. juna.\n„Na tastaturi telefona ukucavate jedinstveni matični broj, broj lične karte i ostavljate govornu poruku koju banku birate. U svim sredstvima informisanja, u štampanim medijima i onlajn, sutra ujutro ćemo izaći sa brojem telefona. Poziv će biti besplatan, a sistem brz i efikasan, kazao je ministar finansija u Vladi Republike Srbije, Siniša Mali.\nPrema njegovim rečima, sutra će na račun čak milion penzionera biti uplaćena ova pomoć od 100 evra, a novac će moći da podignu već u subotu.\nPrethodni Za jedan dan podeljeno 6.700 vaučera za odmor u Srbiji\nSledeći Sutra testiranje svih radnika Yure, fabrika neće raditi od petka do nedelje – U Leskovcu 14 novoobolelih


Tanjug 8. oktobra 2021. 14:48\nLONDON – Kompanija Gugl će zabraniti objavu digitalnih sadržaja koji promovišu lažne tvrdnje o klimatskim promenama, i nada se da će tako ograničiti prihode onih koji negiraju klimatske promene i zaustaviti širenje dezinformacija na svojim platformama.\n„Sve više naših oglašivača i medijskih partnera obratilo nam se direktno izrazvši zabrinutost zbog sadržaja koji se objavljuju pored njihovih, a promovišu netačne tvrdnje o klimatskim promenama. Oglašivači jednostavno ne žele da se njihovi oglasi prikazuju pored takvog sadržaja“, navodi Gugl, a prenosi agencija AP.\nNovim merama će se „zabraniti reklamiranje i monetizacija sadržaja koji je u suprotnosti sa ustanovljenim naučnim konsenzusom o postojanju i uzrocima klimatskih promena“, navodi se u Guglovom blogu.\nĆuprija dobila pet miliona dinara za ugradnju solarnih…\nKineskom „Čajna telekomu“ oduzeta licenca za rad…\nSAD vratile Australiji veliki broj pošiljki mesa zbog…\nSAD vratile Australiji mnogo pošiljki mesa zbog fekalija\nRedžep Tajip Erdogan: „Turska dobila 3,2 milijarde…


DAN BEZ AUTOMOBILA OBELEŽEN I U KRUŠEVCU - Jefimija TV, Kruševac\nDAN BEZ AUTOMOBILA OBELEŽEN I U KRUŠEVCU\n22. septembar se u svetu obeležava kao Dan bez automobila. Obeležavanje Svetskog dana bez automobila ima za cilj podizanje svesti javnosti o opasnosti od prevelikog zagađenja životne okoline, ukazivanje na sve ozbiljnije klimatske probleme i sve veću štetu koju pravimo ozonskom omotaču, kao i promovisanje ekološkog i zdravog načina života.\nDan bez automobila je dan tokom kog bismo trebali da obavimo sve obaveze i zadatke, bez upotrebe automobila, odnosno pešice, vožnjom bicikla ili korišćenjem javnog prevoza. Svetski dan bez automobila Kruševac obeležava u okviru Evropske nedelje mobilnosti. “Kruševac ide ka tome da postane zeleni grad“, rekao je zamenik gradonačelnika Aleksandar Jovanović, koji za dolazak na posao koristi gradski prevoz. Dan bez automobila zamišljen je tako da se svakog 22. septembra određeni delovi grada zatvore za automobile u gradovima Evrope. Ovaj dan promoviše razvoj biciklizma i ostalih nemotorizovanih kretanja na gradskim i vangradskim deonicama. Pomoćnik gradonačelnice za omladinu i sport došao je na posao biciklom.\nNajveći zagađivači vazduha su automobili, kamioni, fabrike, elektroenergetska postrojenja i domaćinstva koja se greju na drva, ugalj i naftu. Ideja obeležavanja Međunarodnog dana bez automobila je postojala je za vreme naftne krize sedamdesetih godina prošlog veka, ali je ta inicijativa pokrenuta tek sredinom devedesetih. Od početka epidemije mnogi evropski gradovi uredili su saobraćaj tako da su pešaci i biciklisti dobili stotine kilometara novih staza. U Srbiji, saobraćaj je ipak u većoj meri podređen automobilima, a bicikli uglavnom služe za rekreaciju. Podsticaji za kupovinu bicikla u različitim zemljama Evrope postoje već duže vreme, a pojedine lokalne samouprave u Srbiji sa ovakvim podsticajima počeli su ove godine.\nPrethodno: SPORTSKE IGRE ZA OSOBE U INVALIDSKIM KOLICIMA\nSledeće: 17 DRONOVA URUČENO KRUŠEVAČKIM OSNOVNIM ŠKOLAMA


Bugarski premijer Bojko Borisov je predložio da Bugarska i Crna Gora oforme mešovito preduzeće za prenos električne energije, uz moguće učešće Srbije, navodi se u medijskim izveštajima.\nBorisov je predlog izneo tokom nedavne posete Crnoj Gori, gde se susreo sa crongorskim kolegom Duškom Markovićem i drugim zvaničnicima. U izveštajima se navodi da je Borisov izjavio da bi zajedničko preduzeće omogućilo izvoz električne energije u Italiju, preko podmorskog kabla između Crne Gore i Italije.\n„Mislim da će to biti uspešan projekat, nadam se da ćemo tokom narednih meseci organizovati privredni forum na kom bismo pripremili strukturu. Crna Gora i Italija rade nešto zaista jedinstveno. Mi imamo energiju, možemo da uradimo tako nešto“, izjavio je Borisov, kako prenosi bugarska agencija Novinite na svojoj stranici na engleskom jeziku.\nPrema medijskim izveštajima u Crnoj Gori i Srbiji, Borisov je na konferenciji za novinare u Podgorici izjavio da bi projektom moglo da se predvidi i simbolično učešće Crne Gore u izgradnji nuklearke u Bugarskoj.\nOčekuje se da podmorski kabl bude operativan do kraja 2019.\nItalijanska energetska kompanija Terna saopštila je ranije da planira da završi podmorski kabl između Italije i Crne Gore do kraja 2019. godine, kao i da je planirani inicijalni kapacitet prepolovljen na 600 MW.\nDirektor Terne Luiđi Feraris je izjavio da je podmorski kabl postavljen i tačke prijema kompletirane, pa se očekuje da će interkonekcija postati operativna krajem 2019. godine.\nTerna je smanjila planirani kapacitet kabla sa 1.2 GW na početnih 600 MW, Feraris je rekao analitičarima, dodavši da je kompromis o tome postignut sa crnogorskim partnerima.\nPrema ranijim izveštajima, Terna je 2014. godine završetak projekta pomerila sa 2015. godine na 2017. godinu zbog gasnog istraživanja Hrvatske na Jadranu, a kasnije je saopštila da očekuje da će interkonekcija, koja je deo Transbalkanskog koridora za prenos struje naponskog nivoa 400 kV, biti spremna za rad 2018. godine.\nTags: Crna Gora, izvoz električne energije, nuklearka, podmorski kabl\nREAD NEXT: Čibuk 1, najveći vetropark u Srbiji, počinje proizvodnju „ranije nego što se planiralo“\nPočetna » Vesti » El. energija » Bugarski premijer predložio mešovito preduzeće za prenos električne energije sa Crnom Gorom i moguće Srbijom


U prodaji ulaznice za 24. Festival autorskog filma (FAF) | Adria Daily\nU prodaji ulaznice za 24. Festival autorskog filma (FAF)\nProdaja ulaznica za 24. Festival autorskog filma (FAF), koji će biti održan od 23. do 30. novembra 2018, počela je u subotu – na svim navedenim lokacijama održavanja festivala, dok je Dom omladine Beograda karte pustio u prodaju danas.\nProjekcijom filma „Kradljivci” japanskog reditelja Hirokazu Korede, u „Kombank dvorani” 23. novembra u 20 časova, svečano će biti otvoren ovogodišnji Festival autorskog filma.\nU glavnom programu biće prikazano dvadeset šest ostvarenja, od kojih će se deset takmičiti za Gran-pri nagradu „Aleksandar Saša Petrović”. Filmovi domaćih reditelja koji će biti u takmičarskom programu su: „Teret” Ognjena Glavonića, „Ti imaš noć”, Ivana Salatića i „Granice, kiše” Vlastimira Sudara i Nikole Mijovića.\nMnogo filmova koji su nagrađivani na najvećim svetskim festivalima biće premijerno prikazano u Srbiji upravo na 24. FAF-u. Neki od njih su: „Suton” Lasla Nemeša, „Zaposlena” Nikosa Labota, „Srećan kao Lazaro” Alis Ročvočer i „Ne zanima me da li ćemo se upisati u istoriju kao varvari” Radu Žudea.\nPored glavnog programa, tu su i Hrabri Balkan, Bande à part i ACID u sklopu pratećeg programa.\nOno što odlikuje ovogodišnji posebni program jesu: Cinéfondation, Žilnikova internacionala – retrospektiva filmova Želimira Žilnika, ovogodišnjeg laureata Nagrade za životno delo, Omaž Živojinu Pavloviću, Retrospektiva Žak Rivet, IN FOCUS – Filip Grandrije i Priča i autorski film.\nI ove godine, Festival autorskog filma domaćin je trećeg modula profesionalnog trening programa Instituta „Goethe” – First Films First. Jedan od tutora na beogradskom modulu biće i poznati rumunski reditelj Kristi Puju, koji će održati masterklas otvoren za javnost.\nA na inicijativu Francuskog instituta, Filmski centar Srbije i Festival autorskog filma organizuju treće izdanje Srpsko-francuskih filmskih susreta „Rande vu”, od 28. do 30. novembra 2018. u „Kombank dvorani”. Cilj susreta je jačanje veza između srpskih i francuskih filmskih profesionalaca i uspostavljanje poslovne saradnje, koja vodi većem broju koprodukcija.\nPored „Kombank dvorane”, koja je glavna lokacija ovogodišnjeg izdanja FAF-a, ovaj festival će biti održan i u: Domu omladine Beograda, Dvorani kulturnog centra Beograda, Jugoslovenskoj kinoteci, bioskopu „Fontana”, Centru za kulturu „Vlada Divljan”, Domu kulture „Studentski grad” i „Art” bioskopu u „Kolarčevoj zadužbini”.\nSvečano zatvaranje 24. Festivala autorskog filma (FAF) biće održano u „Kombank dvorani” 30. novembra, projekcijom filma „Svi znaju” Ašgara Farhadija.\nTags„Kombank dvorana” Beograd prodaja ulaznica svečano otvaranje\nKakva Musaka nastaje kad se spoje surf rock i novokomponovana jugoslovenska estetika?


Marin Lepen: Mi nismo stranka krajnje desnice\nVođa francuske stranke Nacionalni front Marin Lepen najavila je da će od suda zatražiti da kazni svakoga ko njenu partiju nazove "krajnjom desnicom".\nOtkako je stupila na čelo stranke 2011. godine, Lepenova nastoji da "očisti ime" zabranjujući učešće skinhedima na demonstracijama. Isterala je neke članove koji su, takođe, pripadali manjim grupacijama krajnje desnice.\nI pre njenog dolaska stranka je tvrdila da nije "desnog ili levog opredeljenja, već nacionalna". I njen otac, osnivač partije Žan-Mari Lepen, je odbacio klasifikaciju "krajnja desnica" na sudu 1997.\nLepenova je istakla da je termin "krajnja desnica" pokušaj da se stranka "stavi u isti lonac" sa norveškim masovnim ubicom Andersom Brejvikom i grčkom "Zlatnom zorom".\nPRIPREMA ZA KAMPANJU Le Penova je uradila nešto što se njenom ocu NIJE SVIDELO\nStranka Nacionalni front menja ime, Žan-Mari Le Pen ogorčen


VELIKI PREOKRET U NIŠU – Sportski savez Beograda\nPočetnaVesti naslovnaVELIKI PREOKRET U NIŠU\nReprezentacija Srbije ostvarila je izuzetno važnu pobedu nad Švedskom 30:23 (9:15) u trećem kolu kvalifikacija za Evropsko prvenstvo u Francuskoj. Niška hala “Čair” posvedočila je sjajnom preokretu srpskih rukometašica, koje su u drugom poluvremenu slomile otpor polufinaliste prošlog Svetskog prvenstva u Nemačkoj. Junak meča bila je Katarina Tomašević sa 22 odbrane. Šveđanke nisu postigle gol čitavih 17 minuta u drugom delu… Drugi duel dva velika rivala zakazan je za subotu (16 časova) u Ševdeu, koji će najverovatnije i odlučiti o pobedniku u grupi.\nUspele su Šveđanke da u prvom poluvremenu u potpunosti neutrališu srpski pozicioni napad. Uz raspoloženu Joanu Bundsen na golu, kvalitetna odbrana Švedske svela je Srbiju na tri gola u prvih 10 minuta (3:6) kada je reagovao selektor Ljubomir Obradović tajm-autom. Nastavio je četvrtoplasirani sastav sa prošlog Svetskog prvenstva u Nemačkoj da briljira u odbrani do 17. minuta i vođstva 9:4 preko iskusne Dženi Alm. Osim Katarine Tomašević, koja je briljirala među stativama, kapiten Katarina Krpež Šlezak povukla je svoj tim do 9:11, kada je usledila serija promašaja srpskih bekova što su Šveđanke kaznile do odlaska u svlačionicu preko rastrčane Natali Hagman.\nDrugo poluvreme, u potpunosti druga priča. Mnogo kvalitetnije u odbrani i raznovrsnije u napadu zaigrale su srpske rukometašice, toliko da je samo 10 minuta bilo dovoljno da Sanja Radosavljević anulira prednost gošći – 20:20. Uspela je još Izabela Gulden da odvede svoj tim na 20:22 (42.), kada je usledila ubitačna serija domaćeg sastava nošenog podrškom sa tribina, ali pre svega, na krilima fantastične Katarine Tomašević. Kada je Dijana Števin pogodila za 26:22 u 53. minutu, to je bio šesti gol u nizu Srpkinja u seriji u kojoj Šveđanke nisu zatresle. Iskusni desni bek, odveo je dva minuta kasnije naš državni tim i na + 5 – 27:22.\nSRBIJA: Čolić, Cvijić, Dmitrović, Krpež Šlezak, Lavko, Lekić, Nikolić, Obradović, Pop Lazić, Radojević T, Radojević D, Radosavljević, Števin, Stoiljković, Stošić, Tomašević\nŠVEDSKA: Alm, Bundsen, Gulden, Gustin, Hagman, Hvenfelt, Iden, Jakobsen, Lagerkvist, Lundstrom, Melegard, Roberts, Sand, Stromberg, Val, Vestberg


Badžin sin osumnjičen za pljačku kuće Saše Popovića - Jutarnji GLASnik\nVojislav Stojičić (38) priveden zbog sumnje da je u martu ove iz kuće direktora „Grand produkcije” odneo sef sa nakitom vrednim 100.000 evra\nPripadnici Ministarstva unutrašnjih poslova u Beogradu uhapsili su Vojislava Stojičića (38), zbog sumnje da je u martu ove godine, opljačkao kuću Saše Popovića, direktora „Grand produkcije”.\nStojičić se tereti da je iz kuće Popovića ukrao metalni sef u kome se nalazila veća količina zlatnog nakita i skupoceni satovi, u vrednosti od oko 100.000 evra. Osumnjičenom je određeno zadržavanje do 48 sati i on će uz krivičnu prijavu biti priveden Trećem osnovnom javnom tužilaštvu u Beogradu, saopšteno je iz MUP-a.\nVojislav Stojičić je sin pokojnog policijskog generala Radovana Stojičića Badže, koji je ubijen u Beogradu 11. aprila 1997. godine u restoranu „Mama mija” i to u prisustvu sina.\nKuća Saše Popovića\nKuća Saše Popovića opljačkana je početkom marta ove godine, a iz nje je odneto čak 100.000 evra. U ukradenom metalnom sefu bili su pet lančića od belog i žutog zlata, osam ili devet zlatnih dukata, brilijanti, privesci, osam „roleksa”. Takođe je nestao i pištolj, za koji je postojala uredna dozvola i kutije metaka.\nPretpostavljalo se da je kuća Popovića bila tipovana, jer su lopovi tačno znali da ukućani neće biti tu. Tokom uviđaja, policija je pronašla biološke tragove koji su sada doveli do otkrivanja osumnjičenog.\nVojislav Stojičić je odranije poznat po kriminalnim delima. On je 2002. godine bio osuđen na osam meseci uslovne kazne zbog nelegalnog posedovanja pištolja CZ-99 i okvira sa 14 metaka. Poslednji put u javnosti se čulo za ovog osumnjičenog u decembru 2010. neposredno pošto je pokušao da opljačka kuću u Užičkoj 19 na Dedinju, sa još jednim saučesnikom. Zatim je sklopio sa tužilaštvom sporazum o priznanju krivice, kojim je bilo predviđeno da za godinu i po dana zatvora prizna da je pokušao da izvrši pljačku i da je neovlašćeno držao drogu.\nTužilaštvo je odustalo od ostalih optužbi protiv Stojičića iz optužnice od marta 2011. godine, kojom ga je teretilo da je s Dragim Mugošom izvršio 23 krađe na teritoriji Beograda.\nSud je usvojio i sporazum o priznanju krivice između Mugoše i tužilaštva, prema kojem je on za četiri godine zatvora priznao više pljački kuća i vila na Dedinju i Senjaku. Devedesetih godina, u vreme dok je njegov otac bio na čelu srpske policije, družio se s Markom Miloševićem, sinom tadašnjeg predsednika Slobodana Miloševića.\nIzvor: Politika Foto:Printscreen\nPolitičku moć Jotkine grupe pomogao Mali Bidža, blizak Miri Marković: Kupiš kesu za cement – nema iznude (video)\nTagged BADŽIN SIN, PLJAČKA, SAŠA POPOVIĆ, UHAPŠEN\nNa Balkanu pogrešno interpretirane poruke Vašingtona


Satne osnove - Flomed - uslovi_koriscenja\nFlomed - Satne osnove polaže autorska prava na sve sadržaje (tekstualne, vizuelne i audio materijale, baze podataka, programski kod), kao i na većinu postavljenih fotografija. Neovlašćeno korišćenje bilo kog dela ovog web sajta, bez pismene dozvole vlasnika ili proizvođača ove web prodavnice (ATEC Technologies), smatra se kršenjem autorskih prava i kao takvo podložno je tužbi.\nFlomed - Satne osnove u svakom trenutku nastoji da Vam prikaže i opiše sve proizvode što preciznije, ali ne garantuje da su svi navedeni podaci u vezi sa: bojom proizvoda, postavljenom fotografijom ili zalihama na stanju, u svakom trenutku precizni.\nSvi linkovi na ovom web sajtu ka drugim lokacijama (web sajtovima), kao što je npr. web sajt proizvođača ili brenda, su postavljeni isključivo da bi vam olakšali rad i pružili što detaljnije i kvalitetnije informacije. Korišćenjem ovih linkova, napustićete ovaj web sajt i pristupiti drugom web sajtu na kome važe drugi uslovi korišćenja. Flomed - Satne osnove nije u mogućnosti da pregleda i proveri sve te lokacije, i ne može ni na koji način da utiče na njihov sadržaj, funkcionalnost i bezbednost. Ako odlučite da pristupite nekoj od Web lokacija, čije su web adrese postavljena na ovom websajtu, to radite isključivo na sopstvenu odgovornost.\nFlomed - Satne osnove može promeniti ove Uslove korišćenja bilo kada, ažuriranjem ili izmenom ovog dokumenta. Povremeno posećujte ovu stranicu da biste pregledali Uslove koji trenutno važe, zato što su oni za vas obavezujući. Određene odredbe ovih Uslova mogu se zameniti izričito navedenim pravnim obaveštenjima i uslovima dostupnim na određenim stranicama ove lokacije.


Gradonačelnik Banjaluke Stanivuković saslušan zbog tužbe protiv ministra policije RS Lukača\n- Gradonačelnik Banjaluke Draško Stanivuković saslušan je u svojstvu svedoka u banjalučkom Okružnom tužilaštvu, zbog tužbe koju je kao narodni poslanik podneo protiv ministra unutrašnjih poslova Dragana Lukača.Lukač je pre godinu i dva meseca na sednici Narodne skupštine, tokom rasprave o Programu reformi BiH, udario Stanivukovića, koji je u to vreme bio narodni poslanik.\nStanivuković je protiv Lukača podneo krivičnu prijavu, a danas je dao izjavu tužiocu.\nStanivuković je izjavio da očekuje da Okružno tužilaštvo podigne optužnicu protiv Lukača, navodeći da za to postoje svi elementi.Dodao je da je "skandalozno što taj incident uopšte nije evidentiran u skupštinskom zapisniku", ali je dodao da postoje snimci o tome.Stanivukvić je istakao da "nije, niti namerava, da odustane od borbe sa kriminalom, nepravdom i nerasvetljenim ubistvima u Republici Srpskoj".\nU okviru ovog predmeta trebalo bi da bude saslušan i aktuelni ministar unutrašnjih poslova Republike Srpske.\nGeopolitičke igre s grčkim lukama\n- Jedna od najsavremenijih ruskih fregata, "Admiral Kasatonov", s pratećom flotom doplovila je sredinom prošle nedelje do luke Pirej u okviru "radne posete", kako je najavila ambasada Rusije.\nTako je ruska fregata bila u grčkoj luci koja je pod kontrolom kineske državne kompanije, udaljenom samo pet milja od luke Ratne mornarice Grčke, piše konzervativni atinski lust "Katimerini", ukazujući na geopolitičko i privredno takmičenje za grčke luke, u kojem učestvuju sve velike sile.\nKompanije SAD, Kine, Rusije, ali i Izraela, Italije i Nemačke, već kontrolišu, pretenduju ili planiraju da pretenduju na grčke luke od Aleksandrupolisa na severoistoku Egeja, do Iraklia na Kritu, na jugu, i od Igumenice, na severu Jonskog mora, do luka Astakos, Volosa i Kavale.\nPreko nezavisnih američkih privatnih kompanija, ali delom i novcem državne Finansijske korporacije SAD za međunarodni razvoj (DFC), Sjedinjene Države pretenduju da zakupe luke Aleksandrupolis, Kavala i uskoro Volos, navodi američka štampa.\nIsporuka vakcina Severnoj Makedoniji odložena na zahtev Srbije, iz tehničkih razloga\n- Isporuka vakcina iz Srbije za Severnu Makedoniju odložena je iz tehničkih razloga na zahtev Beograda, objavila je danas Televizija Telma, pozivajući se na vladu u Skoplju.\n"Srpske vlasti su zatražile nekoliko dana zbog potrebe da dostave dodatne dokumente koje je od njih zatražila kompanija proizvođač vakcina Fajzer", piše u saopštenju dostavljenom toj televiziji (telma.com.mk).Primopredaja 8.000 Fajzer vakcina iz Srbije Severnoj Makedoniji koja je bila planirana za danas odložena je kasno sinoć.\nTada je Vlada Severne Makedonije objasnila da je primopredaja koja je trebalo da se obavi na graničnom prelazu Tabanovce "odložena za naredne dane zbog potrebe usaglašavanja dokumetacije oko dostavljanja vakcina".\nBilo je planirano da danas u 14.00 predsednik Srbije Aleksandar Vučić premijeru Severne Makedonije Zoranu Zaevu preda vakcine Fajzer.\nOd 1. jula pasoši Severne Makedonije sa novim ustavnim nazivom\n- U Severnoj Makedoniji od 1. jula počeće izdavanje pasoša s tim novim nazivom države, predloženo je izmenama Zakona o putnim ispravama koje su danas odobrene u odboru Sobranja za politički sistem.\nPo tom predlogu koji je prošao bez rasprave, pasoši sa starim nazivom države "Republika Makedonija" izdavaće se do 1. jula, a moći će da se koriste do 12. februara 2024. godine.\nMakedonija je 12. februara 2019. promenila naziv u Severna Makedonija na osnovu sporazuma o rešavanju špora s Grčkom.\nPredložene izmene Zakona o putnim ispravama predviđaju i usaglašavanje sa Zakonom o upotrebi jezika - da se pasoši za etničke Albance štampaju i na albanskom jeziku.\nU Grčkoj silom rastureni skupovi protiv zakona o policiji na univerzitetima\n- Policija je ispred Skupštine Grčke u Atini privela 20 ljudi i suzavcem i šok-bombama rasterala skup hiljada studenata koji su protestovali protiv predloga zakonu o fomiranju specijalnog policijskog tela za zavođenje reda na univerzitetima.\nPo navodima policije, danas se okupilo oko 5.000 ljudi uprkos zabrani okupljanja više od 100 ljudi zbog epidemije korona virusa.Studenti i profesori nosili su transparent s natpisom "Autoritarizam" osuđujući vlasti, kao i "Nedostatak konsultacija" aludirajući na izostanak komunikacije državne vlasti s univerzitetskom zajednicom o nameravanom zakonu.\n"Želimo milione (evra) za univerzitete i istraživanja, a ne za stvaranje policije na fakultetima", rekao je u govoru jedan učesnik protesta.I u Solunu je protestovalo oko 1.000 studenata, te je i tamo policija suzavcem rasterala skup.\nMinistarstva za zaštitu građana (unutrašnjih poslova) i za obrazovanje predstavila su zajedno predlog zakona o formiranju jedinice od 1.000 policajaca koji bi osigurali bezbednost univerziteta gde je, po desničarskoj Vladi, nasilje učestalo.


Er Srbija neće biti niskotarifna, a evo i zašto - Bizlife.rs\nEr Srbija neće biti niskotarifna, a evo i zašto\n19:27 Beograd, 28/07/2017\nEr Srbija negira navode u medijima da će postati niskotarifni avioprevoznik, a kao potvrdu za to kompanija iznosi i one aspekte poslovanja koje lou kosteri, uglavnom, nemaju.\nTvrdnje o navodnoj transformaciji u lou kost kompaniju u potpunosti iskonstruisane i netačne, saopštila je Er Srbija.\n“Er Srbija sleće i nastaviće da sleće na glavne svetske aerodrome, a lou kost kompanije uglavnom sleću na manje aerodrome, udaljene od velikih gradova u kojima su takse mnogo niže”, obrazlaže se u saopštenju.\nEr Srbija, kako navode, ima vrhunski Premium salon na Aerodromu “Nikola Tesla” u Beogradu, najbolji na Balkanu, dok lou kost tako nešto po pravilu nemaju.\nAir Serbia Etihad Guest Program sa preko 110.000 članova do sada, koji gostima pruža čitav spektar mogućnosti za ekonomičnije putovanje i bolje ukupno iskustvo putovanja, a lou kost kompanije nemaju ovakvu vrstu programa.\nNa kraju, ističe se u saopštenju, lou kost kompanije lete “od tačke A do tačke B” (point-to-point), dok kod Er Srbije možete da kupite karte za putovanja do 42 destinacije preko čvorišta u Beogradu, kao i do stotina drugih destinacija, koje su dostupne posredstvom Er Srbija kod-šer partnera.\nDakle, kako se navodi, Er Srbija ne može nikako da se transformiše u lou kost kompaniju.\n“Ono što je tačno jeste da se u Er Srbiji dešava niz promena čiji je cilj da se postigne ekonomičnije poslovanje”, napominje se i dodaje da se “sa tim suočavaju sve svetske avio-kompanije”.\nBrnabić: Ne mešam se u rad Er Srbije\nPremijerka Ana Brnabić izjavila je da ne želi da se meša u procenu menadžmenta kompanije Er Srbija, ukoliko treba da otpusti 30 ljudi, jer je, kako je ocenila, najbitnije da ta kompanije posluje efikasno i da bude konkurentna.\n“Er Srbija ima svoj profesionalni menadžment i on gleda da ona najefikasnije posluje što je dobro za građane Srbije jer neki novac ide u budžet Srbije”, rekla je Brnabić.\nNa pitanje da li će doći do otpuštanja u toj kompaniji, ona je kazala “da je na tržištu nevažno da li je taj broj 30 ili 300, jer kompanija mora da bude troškovno efikasna i profesionalna, i da se takmiči na tržištu kao sve ostale kompanije”.\nUpitana da li je zabrinuta što je Etihad objavio da je “u minusu” blizu dve milijarde dolara, ona je rekla da su imali razgovore sa Etihadom i Ujedinjenim Arapskim Emiratima koji su, kako je istakla “dobro prošli” i da “ne postoji bojazan za Er Srbiju”.\nIzvor: N1, FoNet, Beta\naviokompanija er srbija lou koster


Čedomir Jovanović se oglasio sa Infektivne klinike\nLider LDP Čedomir Jovanović nalazi se na Infektivnoj klinici u Beogradu već nekoliko dana, gdje je prebačen na dalje liječenje.\nOn je na svom Tviter nalogu objavio fotografiju uz opis svog trenutnog stanja.\n"Premoren sam, zaustavili smo tokom vikenda širenje upale pluća, kiseonik me je sačuvao i još mi je neophodan da bih što više odmarao pluća koja se bore sa virusom. Polako obaramo temperaturu i smirujemo krvni pritisak", naveo je lider LDP na Tviteru.\nOn dodaje da su ljekari stalno sa njim i na svaku promjenu reaguju modifikacijom terapije.\n"Drugu noć zaredom sam uz njihovu podršku uspio da odspavam nekoliko sati, pošto su našli rješenje za bolove koji su me kidali čitave nedjelje. Mislim na sve i o svemu… Čuvajte se…", poručio je Jovanović, prenosi Blic.\nOn je prvog jula prvo primljen u KBC "Bežanijska kosa" sa upalom pluća, gdje je čekao i rezultate testa na Covid-19.\nPoznati glumac preminuo od posljedica virusa korona


Otvoren Omladinski klub opštine Raška\nO TELENORU O NAMA DRUŠTVENA ODGOVORNOST TELENOR FONDACIJA VESTI OTVOREN OMLADINSKI KLUB OPŠTINE RAŠKA\nOktobar 2013. – U okviru projekta sprovedenog u saradnji Telenor fondacije Ministarstva omladine i sporta Republike Srbije i Opštine Raška mladi iz opštine Raška i okoline, 29. oktobra dobili su prvi Omladinski klub u okviru kog se nalazi i Internet klub.\nOmladinski klub delovaće kao sastavni deo Kancelarije za mlade opštine Raška, sa ciljem da se mladi podstaknu na aktivnije učešće u zajednici, kao i da se sprovede umrežavanje lokalnih aktera koji se bave mladima.\n„Omladinski klub otvara vrata našim mladim sugrađanima i promoviše aktivnosti koje doprinose njihovom ličnom razvoju i razvoju zajednice, a zahvaljujući Telenor fondaciji dobili smo i pristup internetu koji predstavlja neiscrpan izvor informacija. Opremanje ovog prostora predstavlja podršku mladima iz opštine Raška, ali i opštinama u okruženju kao što su Novi Pazar, Leposavić i Kosovska Mitrovica, pa možemo reći da projekat ima i regionalni značaj”, kaže Jovan Čorbić, predsednik Opštine Raška.\nProstorije su adaptirane i opremljene, a Telenor fondacija je obezbedila laptop računare i brzi internet za Internet klub.\n„Drago mi je što smo nakon Požege, Loznice i Priboja Internet klub otvorili i u Raškoj, i što smo mladima širom Srbije, putem naše Pametne mreže, omogućili korišćenje interneta. Takođe, naš cilj je da promocijom komunikacionih tehnologija iniciramo aktivizam i kreativnost mladih u lokalnim sredinama. Ulaganje u mlade i talentovane ljude jedno je od glavnih opredeljenja Fondacije. Verujemo da su mladi naša budućnost“, rekla je Ivana Matijević, menadžerka Telenor fondacije.\nU toku narednih meseci, u okviru Omladinskog kluba opštine Raška, održaće se niz edukativnih radionica neformalnog karaktera na temu volonterizma, omladinskog aktivizma, pisanja predloga projekta, kao i obuka za rad na računaru.


Kolektivno vencanje za lepsu sliku BG, ali ubrzati vakcinacij\nTanjug 13. jula 2021. 10:37\nBEOGRAD – Manifestacija „Kolektivno venčanje“ održaće se u Beogradu 18. jula, a gradonačelnik Zoran Radojičić kaže da će se nastaviti tradicija koja je prekinuta prošle godine, čime se šalje, ističe, lepa poruka o važnosti braka i podizanja dece.\nMeđutim, ukazao je da je važno da na ovakve skupove idu vakcinisani, jer je, kaže, 88 odsto mogućnosti da ne dođe do obolevanja ili teže forme zaražavanja novim delta sojem ukoliko je osoba imunizovana.\nRadojičić je naveo i da pojava novog soja virusa šalje poruku da se mora ubrzati proces vakcinacije.\n„Beograd je do sada prednjačio u vakcinaciji. Vakcinisano je više od 53 odsto građana, a revakcinisano skoro 52 odsto. Sada više apelujemo na mlade i treba im još više govoriti da ne podležu poluinformacijama na društvenim mrežama“, rekao je Radojičić za TV Pink, saopštila Gradska uprava.\nOn je istakao da se ta manifestacija održavala i za vreme bombardovanja, ali da je prošle godine tradicija morala da bude prekinuta zbog epidemije korona virusa.\nProtest protiv mera i vakcinacije u Zagrebu\nDemonstranti u Brazilu traže opoziv predsednika Bolsonara\nDemonstranti u Brazilu traže opoziv Bolsonara\n„Važna je poruka da negujemo ovaj sistem vrednosti, to jest instituciju braka i da kao društvo radimo na poboljšanju nataliteta, jer šta god smo dobro uradili u politici u proteklih deset godina, ukoliko ne budemo imali dece biće pod znakom pitanja“, poručio je Radojičić.\nGradonačelnik je precizirao da će u nedelju okupljanje parova biti ispred Kombank dvorane, nakon čega će doći ispred Starog dvora i do Skadarlije.\nMladence očekuje pokloni, kao i olakšice, dodaje se u saopštenju.\nKurc: Ovaj virus ostaće prisutan i za pet godina\nSlovenija: Raste broj zaraženih, od ponedeljka nove mere\nSnežni leopard iz zoo-vrta u San Dijegu zaražen kovidom\nKroz novi berlinski aerodrom prvi put prošlo 50.000 putnika


Potpisan ugovor za izgradnju autoputa od Novog Beograda do Surčina | Ekspres.net\n“Do kraja 2021. završava se i Preljina-Požega što je mnogo teži put. Ostaje još Novi Beograd-Surčin, preko Vojvođanske ulice izlazi iza nacionalnog stadiona i spaja direktno sa Milošem Velikim i putem prema Čačku i to će biti 2021. godine”, rekao je Vučić.\nMinistarka građevinarstva, saobraćaja i infrastrukture Zorana Mihajlović, koja je potpisala ugovor sa kineskom stranom, naglasila je da je današnji dan važan za Srbiju, ne samo zbog toga što puštamo u saobraćaj auto-put od Obrenovca do Ljiga, nego i zbog toga što krećemo sa novim projektom, izgradnjom deonice Novi Beograd-Surčin.\n“Deonica Novi Beograd-Surčin treba da nam pomogne da se mnogo jednostavnije dođe na auto-put “Miloš Veliki”. Nadamo se da ćemo na ovoj deonici početi radove 1. marta 2020, a pre toga ćemo u decembru ove godine, na Svetog Nikolu, pustiti u saobraćaj i deonicu Surčin-Obrenovac, koju takođe gradi kompanija ČČ”, rekla je Mihajlovićeva posle potpisivanja ugovora.\nOna je zahvalila kompaniji ČČ na svemu što radi u Srbiji u oblasti infrastrukture i predsedniku Srbije na podršci u realizaciji projekata.\nAmbasadorka Kine u Beogradu Čen Bo rekla je da je danas dan saradnje Kine i Srbije, jer se popodne otvara deonica auto-puta od Obrenovca do Ljiga.\n“Još jednom zahvaljujem srpskoj strani, predsedniku Srbije i potpredsednici Vlade na poverenju u kineske kompanije, u kinesku tehnologiju i kineski kvalitet. Sigurna sam da će sve kineske kompanije koje rade u Srbiji, uključujući ČČ, učiniti sve da ispune sve svoje obaveze”, rekla je Čen.\nDeonica Novi Beograd-Surčin, dužine 7,9 kilometara, predstavljaće deo auto-puta “Miloš Veliki” i funkcionalnu vezu sa Gradom Beogradom. Ugovorena vrednost projekta iznosi 70,5 miliona dolara. Ova deonica čini polaznu deonicu ovog auto-puta od Beograda do granice sa Crnom Gorom i vezu Beograda sa auto-putem “Miloš Veliki”, saopštilo je resorno ministarstvo.\nKomercijalni ugovor o projektovanju i izvođenju radova na izgradnji deonice Novi Beograd-Surčin, pored potpredsednice Vlade, potpisali su v.d. direktor JP “Putevi Srbije” Zoran Drobnjak, i direktor ogranka za Srbiju kompanije “Čajna komjunikejšns konstrakšn kompani” (ČČ), Džang Sjaojuen.\nTags Aleksandar Vučićautoputmiloš velikinovi ekspresSurčinZorana Mihajlović\nVUČIĆ: Nema bolje ideje nego da se autoput od Obrenovca do Ljiga zove po Milošu Velikom “MILOŠ VELIKI” SPREMAN ZA SAOBRAĆAJ: “Značajno rasterećenje Ibarske magistrale” Vučić se provozao deonicom autoputa Grabovnica-Grdelica SVETSKE AGENCIJE O SKUPU SNS: Vučić pozvao opoziciju na dijalog


Iran i SAD na korak od sukoba: Rohani traži ratna ovlašćenja | Infomedia Balkan\nSvijet | 21.May.2019 - 12:26 h\nIran i SAD na korak od sukoba: Rohani traži ratna ovlašćenja\nPredsednik Irana Hasan Rohani rekao je grupi imama da traži proširena, ratna izvršna ovlašćenja kako bi bolje odgovorio na "ekonomski rat".\nTaj "rat", podsetimo, pokrenut je povlačenjem SAD iz međunarodnog nuklearnog sporazuma velikih sila i Teherana i američkim sankcijama, a iz dana u dan se zaoštrava.\nIranska državna agencija IRNA javila je sinoć da je Rohani kao primer naveo rat sa Irakom 80-ih godina prošlog veka, kada je ratni vrhovni savet mogao da zaobiđe druge grane vlasti u donošenju odluka o ekonomiji i ratu, prenosi Asošiejted pres.\nIRNA nije navela koja nova ovlašćenja Rohani traži, ali je prenela njegove reči da su Iranu "potrebna takva ovlašćenja".\nRohani je rekao i da se Iran suočava s problemima bez presedana u "bankarstvu i prodaji nafte", ali da je zemlja "ujedinjena u stavu da treba pružiti otpor SAD i sankcijama".\nTenzije između Vašingtona i Teherana porasle su otkako su SAD prošle godine napustile međunarodni nuklearni sporazum i obnovile sankcije koje su izazvale krizu iranske ekonomije.\nTim sporazumom sa SAD, Rusijom, Kinom, Velikom Britanijom, Francuskom, Nemačkom i EU, Iran je pristao da ograniči aktivnosti na obogaćivanju uranijuma, a zauzvrat su mu ukinute medjunarodne sankcije.\nSAD su pre dve nedelje poslale bombardere i grupu nosača aviona u Persijski zaliv zbog navodne, još uvek neprecizirane pretnje Irana, a američki predsednik Donald Tramp juče je izjavio da će se Iran suočiti sa "zvaničnim krajem" ako ponovo zapreti Vašingtonu.\nFoto naslovna: AP/Tanjug/Vahid Salemi\nIran smatra da agresija nije dozvoljen način vođenja politike i odlučan je da se snažno brani ako mu rat bude nametnut.\nTo je naglasio ambasador Irana u Ujedinjenim nacijama Madžid Takt-Ravanči u poruci generalnom sekretaru svetske organizacije Antoniju Guterešu.\nTakt-Ravanči je pozvao Gutereša da "operacionalizuje" član 8 Rezolucije 598 Saveta bezbednosti, usvojen da bi bio izbegnut iransko-irački rat, a koji predviđa mere za povećanje bezbednosti i stabilnosti regiona "kroz širok međunarodni dijalog".\n"Iran je uvek odbacivao i i dalje odbacuje konflikt i rat. Nikada nećemo izabrati rat kao opciju ili strategiju u vođenju spoljne politike. Međutim, treba da bude jasno da da će Iran, ako mu rat bude nametnut, energično upotrebiti pravo na samoodbranu kako bi se odbranio i obezbedio svoje interese", napisao je Takt-Ravanči.\nOn je ocenio da je bezbednosna situacija u Persijskom zalivu alarmantna i da raste rizik od otvorenog sukoba.\n"Postoje indicije da određeni krugovi izvan ovog regiona sprovode svoje nelegitimne interese kroz izmišljotine, dezinformacije, lažne obaveštajne podatke i lažne vesti, uz podršku saveznika na Bliskom istoku, kao i slanjem pomorskih snaga u region", naveo je Takt-Ravanči.\nOn je upozorio da bi, ako se to ne proveri, pre ili kasnije trenutna situacija mogla da izmakne kontroli, što bi dovelo do nove nepotrebne krize u regionu.\nKalifornija: Četiri osobe ubijene na zabavi povodom utakmice (Video)\nJurgen Tritin poslanik njemačkog Bundestaga: NATO gubi svrsishodnost


Niš: Tri osobe povređene, teško ubistvo u pokušaju – NovostiDana.rs\nNiš: Tri osobe povređene, teško ubistvo u pokušaju\nNIŠ – Policijska uprava u Nišu potvrdila je da su tri osobe povređene usled eksplozije koja se sinoć dogodila u tom gradu, a viši javni tužilac se izjasnio da je reč o krivičnom delu teško ubistvo u pokušaju.\nPrema saopštenju policije, toj upravi je u 2.35 sati prijavljeno da je u ulici Cara Dušana aktivirana ekspolzivna naprava na vozilu.\nPolicija je, kako se navodi, odmah izašla na lice mesta i u prisustvu Višeg javnog tužioca obavlja uviđaj.\nU saopštenju se navodi da su u eksploziji povređene tri osobe koje su prevezene u Klinički centar.\nOd ekspolozije su ostećena vozila i stakla u neposrednoj blizini.\nU Urgentnom centru u Nišu rekli su jutros Tanjugu da su primljene tri osobe povređene u eksploziji bombe, među kojima je mladić sa povredom pluća i on se, kako je navedeno, nalazi na Grudnoj hirururgiji.\nItalijanski predsednik posetio Amatriče, zahvalio spasiocima


Beč vesti | Novosti.rs\nGRAD DUHOVA: Lokdaun ispraznio ulice Beča (FOTO)\n22. 11. 2021. u 12:48\nEPIDEMIOLOŠKA SITUACIJA TEŠKA: Hanke - Svaki dan lokdauna Beč će koštati 49 miliona evra\nGLAVNI grad Austrije, Beč, koji važi za omiljenu turističku destinaciju, pretrpeće velike finansijske gubitke zbog lokdauna koji se u ponedeljak uvodi u celoj zemlji.\n20. 11. 2021. u 11:21\nKRVAVA SVAĐA SRBA U BEČU: Otac sinu isekao prste, sin ocu odgrizao uvo\nJEDNA porodična svađa, Bečlija srpskog porekla, završena je sa teškim povredama svih učesnika.\n08. 11. 2021. u 18:13\nM. D. (28), mladić iz sela nadomak Kučeva, tragično je nastradao u petak ujutro u Beču.\nTRI GODINE ZATVORA ZA PRONEVERU: Oštetio hotel "Saher" za 4,1 milion evra\nPOKRAJINSKI sud u Beču osudio je bivšu šeficu računovodstva bečkog hotela "Saher" zbog pronevere 4,1 miliona evra na tri godine zatvora.\n18. 08. 2021. u 16:33\nŠEST POLICAJACA OSUĐENO ZBOG NASILJA: Maltretirali Čečena u kladionici\nSUD u Beču izrekao je danas presudu u slučaju policijskog nasilja nad jednim Čečenom i od osam optuženih policajaca, šest je osuđeno na 10 do 12 meseci uslovne kazne zbog zloupotrebe službenog položaja i nanošenja telesnih povreda.\n12. 07. 2021. u 16:28\nNAKON ubistva 13-godišnje devojčice u Beču, za šta su osumnjičeni avganistanski tražioci azila, austrijski kancelar Sebastijan Kurc je oštro reagovao, dok Nemačka, nakon islamističkog napada u Vircburgu pokušava da skrene pažnju sa problema, ocenjuje nemački dnevnik "Bild".\n01. 07. 2021. u 09:52\nTURISTI ZAOBILAZE BEČ: Austrija ublažila mere, ali aerodromi prazni\nIAKO je Austrija nedavno značajno ublažila epidemiološke mere i popustila pravila za ulazak u zemlju, od turističkih grupa, koje su neizbežne u svako doba godine, nema ni traga u Beču.\n16. 06. 2021. u 08:50\nPANDEMIJA korona virusa imala je negativan uticaj ne samo na zdravlje građana već i na mnoge druge oblasti života, a doprinela je i da Beč izgubi "krunu“ najboljeg grada za žvot u svetu.


Nestlé Adriatic ostvario značajan rast prodaje na domaćem tržištu\nNestlé Adriatic u Srbiji je tokom prve polovine 2007. godine zabeležio prodaju od 9 miliona evra, što predstavlja uvećanje od 35% u odnosu na isti period u 2006. godini (tada je ostvarena prodaja od 6,6 miliona evra). Ovakav rast prodaje, rezultat je bolje i veće dostupnosti Nestlé-ovih proizvoda na tržištu Srbije, kao i neprestanog ulaganja u inovacije ključnih brendova kao što su NESCAFÉ, KITKAT, Lion, NESQUIK Nestlé čokolade, THOMY majonez i MAGGI supe.\nNestlé Adriatic je u posmatranom periodu, na regionalnom nivou (tržišta Srbije, Crne Gore, Hrvatske, Bosne i Hercegovine i Makedonije) ostvario rast prodaje za 31% veći u odnosu na prvu polovinu 2006. godine, odnosno, postigao prodaju u vrednosti 31.5 miliona evra.\nNa svetskom nivou, zaključno sa 31. julom ove godine, Nestlé je ostvario prodaju od čak 51.1 milijardi švajcarskih franaka, što predstavlja uvećanje od 8,4% u odnosu na isti period iz 2006. godine. Ovo je pre svega ostvareno na bazi organskog rasta od 7,4%, koji se zasniva na stvarnom internom rastu od 5.3% i rastu cena 2.1%. Integracija Novartis Medical Nutrition, započeta 2. jula ove godine, kao i planirano preuzimanje Gerber-a u drugoj polovini godine, obezbediće da Nestlé sektor zdrave ishrane ostvari godišnju prodaju od 10 milijardi švajcarskih franaka i postane globalni lider i u zdravoj ishrani.\nPiter Brabek- Letmat (Peter Brabeck-Letmathe), generalni direktor Nestlé - a izjavio je da je Grupa još jednom ostvarila brz rast i visoke marže, što je, pre svega, rezultat odličnih performansi sektora Hrane i pića (Food&Beverages), kao i Nestlé-ove transformacije u vodeću svetsku kompaniju orijentisanu na zdravu ishranu, zdravlje i velnes (Nutrition, Health & Wellness). "Uprkos pritisku rasta troškova sirovina, uveren sam da će Nestlé premašiti očekivanu stopu organskog rasta za 2007. Odbor direktora je odobrio nov trogodošnji Baj Bek (Buy Back) program, u vrednosti od 25 milijardi švajcarskih franaka, što samo pokazuje posvećenost da našu strukturu kapitala učinimo još efikasnijom i da još uspešnije poslujemo", naglasio je gospodin Brabek.


Advokatska komora Beograda (AKB) ocenila je danas da predsednik Komisije za istraživanje ubistava novinara Veran Matić nanosi "nenadoknadivu štetu u razumevanju elementarnih principa pravne države i vladavine prava" izjavama u vezi sa sudjenjem za ubistvo novinara Slavka Ćuruvije.\nBetaJul 3, 2018\nAKB je u saopštenju naveo da “posebno zabrinjava pokušaj da se kroz pritisak javnosti u sudski postupak uvedu kao dokaz izjave koje nisu date pred tužilaštvom ili sudom kao organima postupka već pred nekakvim komisijama službe državne bezbednosti, pri čemu se pitanje zakonitosti dokaza pokušava prikazati kao formalno pitanje od drugorazrednog značaja”.\n“Sama ideja Verana Matića da ‘Državna komisija za rasvetljavanje slučaja Ćuruvija’ na čijem je čelu, treba da referiše činjenično stanje javnosti koja je ‘vrhovni sudija’ i čiji stav bi moralo da poštuje i sudsko veće nanosi nenadoknadivu štetu u razumevanju elementarnih principa pravne države i vladavine prava u jednom demokratskom društvu”, piše u saopštenju.\nKomora je podsetila da Evropska konvencija o zaštiti ljudskih prava, Ustav Srbije i Zakonik o krivičnom postupku garantuju svakom gradjaninu da se smatra nevinim dok se krivica ne utvrdi pravosnažnom odlukom suda.\n“Ovakvim izjavama grubo se krše prava gradjana u krivičnom postupku, imajući u vidu da i sudska praksa Evropskog suda za ljudska prava stoji na stanovištu da se pravo novinara na slobodu izražavanja i pravo javnosti da bude informisana koje je zajemčeno Evropskom konvencijom o zaštiti ljudskih prava, može ostvarivati samo uz poštovanje prava na pravično sudjenje koje je zajemčeno tom konvencijom”, navodi se u saopštenju.\nPredsednik Komisije za istraživanje ubistava novinara Veran Matić izjavio je ranije da ima utisak da Sudsko veće koje vodi slučaj ubistva novinara Slavka Ćuruvije pojedinim odlukama “pokazuje jasnu nameru da oslobodi” optužene za taj zločin.


Tokom izricanje presude, Gavrić je kaznu dočekao sa osmehom na licu.\nOn je osuđen zbog napada na braću Aleksandra i Njegoša K, koji se desio 2014. u Banjaluci. Tom prilikom oba brata su zadobila teške povrede, a od Aleksandra je ukradena torbica sa 100 maraka, piše Srpskainfo.\nSudija Pane Gavrić rekao je da je optuženom prilikom odmeravanja kazne uzeto u obzir da je i do sada činio ista ili slična krivična dela, ispoljavajući nasilje prema drugim osobama.\nGavrić je delo počinio zajedno s Milanom Malićem, Ratomirom Vožni i Dženanom Juzbašićem, ali je protiv njega ranije razdvojen postupak.\nMalić i Vožni su ove godine pravosnažno osuđeni u Vrhovnom sudu RS na ukupno 9 godina zatvora, za isto delo.\nPrema presudi, oni su Aleksandra K. napali 24. juna 2014. u banjalučkoj ulici Miše Stupara u namjeri da mu otmu torbicu. U napadu je učestvovao i Dženan Juzbašić, koji je u međuvremenu preminuo.\nToga dana Aleksandru je prvi prišao Gavriću i zatražio da mu da novac, a kada je on to odbio, udario ga je pesnicom u glavu. Tada se u tuču uključio i Malić, a Aleksandar je uspeo da pozove brata Njegoša, kojeg je zatim Gavrić udario u glavu.\nTokom tuče, neko od napadača je Njegoša oštrim predmetom ubo u grudi, nakon čega su razbojnici oteli torbicu Aleksandru sa 100 KM, dokumentima i ključevima od “mercedesa”, te po dolasku policije pobegli u nepoznatom pravcu.\nGavrić je neko vreme bio u bekstvu, a pravosudnim organima RS je izručen na osnovu međunarodne i centralne poternice koja je za njim raspisana.


Završene dvije faze aktivnosti na lokaciji “Incel” – ASinfo Portal\n17.04.2021. / 13:15\nBANJALUKA – Ministarstvo za prostorno uređenje, građevinarstvo i ekologiju Republike Srpske će putem Fonda za zaštitu životne sredine i energetsku efikasnost sufinansirati projekat remedijacije zemljišta u banjalučkoj Poslovnoj zoni “Incel”, rekla je Srni resorni ministar Srebrenka Golić.\nGolićeva je navela da je riječ o projektu “Ekološki prihvatljivo upravljanje postojanim organskim zagađujućim materijama u industrijskom sektoru upravljanja otpadom – Izrada projekta remedijacije i rekultivacije zemljišta na lokaciji Incel”.\nOna je dodala da se UNDP obratio Ministarstvu i Fondu sa zahtjevom za sufinansiranje projektnih aktivnosti u okviru realizacije projekta “Ekološki prihvatljivo upravljanje postojanim organskim zagađujućim materijama u industrijskom sektoru upravljanja otpadom”.\n“U okviru projekta, koji finansira Vlada Švedske, a sprovodi kancelarija UNDP u BiH, završene su dvije faze aktivnosti na lokaciji `Incel` u Banjauci u ukupnoj vrijednosti od 260.000 dolara donatorskih sredstava”, rekla je Golićeva.\nU prvoj fazi, koja je trajala od avgusta do decembra 2019. godine, navela je Golićeva, obavljena je preliminarna procjena zagađenosti lokacije poslovne zone “Incel” na kojoj su bili angažovani međunarodni eksperti.\n“Zadatak je bio da se, prema usvojenoj metodologiji, obavi preliminarna procjena rizika po životnu sredinu i zdravlje ljudi od zagađenosti, na osnovu analize situacije na terenu i dokumentacije operativnog tima koji je imenovan od resornog ministra, a koji su činili predstavnici relevantnih institucija u Srpskoj”, dodala je Golićeva.\n“Ovu fazu je realizovala kompanija `Dekonta` iz Češke, koja je akreditovana za pružanje specijalnih usluga u oblasti remedijacije zemljišta na zagađenim lokacijama”, navodi Golićeva.\nGolićeva kaže da je kao sljedeći korak potrebno sačiniti projekat remedijacije i rekultivacije zemljišta na lokaciji “Incel” u skladu sa Pravilnikom o sadržaju projekata remedijacije i rekultivacije.\n“Imajući u vidu značaj problematike za Banjaluku i Republiku Srpsku u cijelosti, kao i činjenicu da bi projekat remedijacije bio završni i posljednji dokument prije početka sanacije lokacije, neophodno je da se izdvoji 110.000 dolara od Vlade Srpske”, naglasila je Golićeva.\nKonstrukcija finansiranja je zamišljena tako da u njoj učestvuje Fond sa 160.000 KM, a preostali iznos da se sufinansira iz sredstava projekta “Ekološki prihvatljivo upravljanje postojanim organskim zagađujućim materijama u industrijskom sektoru upravljanja otpadom” koji finansira Vlada Švedske. Srna


Vlada FBiH: Odluka o dodjeli sredstava bit će poništena!? – Radio Feral\n04/04/2020 04/04/2020 Mirsad Zulic\t0 Comments\nPosljednju odluku Vlade Federacije Bosne i Hercegovine o raspodjeli novca općinama i gradovima u borbi protiv koronavirusa, čelnici određenih lokalnih zajednica su doveli u pitanje. Reagirali su mnogi zvaničnici, a kako prenose mediji odluka će biti poništena.\nInače, prema navedenoj spornoj odluci, Tešanj s tri zaražena je dobio 30.000 KM, a Kupres bez zaraženih osoba je dobio 700.000 KM finansijske pomoći. Na vrhu liste je Novi Travnik s 1,2 miliona KM pomoći.\nIako kriterij za raspodjelu novca nije bio broj zaraženih osoba, on bi prema mišljenju mnogih svakako trebao biti bitan s obzirom na to da su troškovi medicinskog osoblja uvećani zbog vanrednih situacija. Time je i sama namjena finansijske pomoći za kapitalne i infrastrukturne projekte u poduzimanju preventivnih mjera u borbi protiv COVID-19 te sanaciju posljedica nastalih usljed proglašenja pandemije.\nVlada Federacije BiH za kriterije raspodjele novca uzimala je, pak, broj stanovnika, površinu općine te broj učenika u osnovnim i srednjim školama, ali raspodjela novca dovela je u pitanje sve ove kriterije.\nTako na spisku finansijske pomoći prednjači Novi Travnik s 1,2 miliona KM, zatim Živinice i Kupres sa po 700.000 KM, Široki Brijeg 550.000 KM i drugi, dok se na dnu liste nalaze Banovići, Drvar, Donji Vakuf, Ilijaš, Visoko, Bosansko Grahovo i Foča sa po 40.000 KM te na posljednjem mjestu s najmanjim iznosom Tešanj koji je dobio tek 30.000 KM.\n← SDP Kalesija: Nažalost, za Vladu Federacije, općina Kupres je vrijednija 700 hiljada puta od naše Kalesije!\nSead Džafić: Tražimo hitno poništenje diskriminirajuće odluke Vlade Federacije →\nPoznata imena svih poslanika u Parlamentu BiH i FBiH\n19/10/2010 Mirza Musanovic\t0\n11/12/2018 Mirza Musanovic\t0\nU Evropu bez viza polovinom decembra